qundao/data-zh-poetry huggingface dataset:
罗朋友道擢高科拜官还崇仁赋此为别
作者：虞集
朝代：元

重溪叠嶂竹交加，曾著芒鞋踏白沙。名胜多年嗟寂寞，文章此日羡才华。青云步武才重见，白屋诗书尚几家。乡邑相逢烦告语，好敦忠信作生涯。
罗若川画松
作者：虞集
朝代：元

暮春多雨昼冥冥，罗生画松当素屏。老蛟化为剑气黑，白鹤下啄苔痕青。传来日暮自篝火，梦入幽岩寻茯苓。不遇胡僧露双脚，石函自了读残经。
老却眉山长帽翁茶烟轻飏鬓丝风锦囊旧赐龙团在谁为分泉落月中·其一
作者：虞集
朝代：元
体裁：七言绝句

三生石上旧精魂，解后相逢莫重论。纵有绣囊留别恨，巳无明镜著啼痕。
聂空山画扇
作者：虞集
朝代：元

客来山雨鸣涧，客去山翁醉眠。花外晴云霭霭，竹边秋月娟娟。
腊日偶题
作者：虞集
朝代：元

旧时燕子尾毵毵，重觅新巢冷未堪。为报道人归去也，杏花春雨在江南。
自仁寿回成都
作者：虞集
朝代：元

还乡思速去乡迟，王事相縻敢后期。里父留看题壁字，山僧打送舍田碑。胡桃筇竹南方要，卢橘枇杷上国知。此日君亲俱在望，徘徊三顾欲何之。
自赞题白云求陈可复所写像
作者：虞集
朝代：元

归来江上一身轻，野服初成拄杖行。祗好白云相伴住，天台庐阜听松声。
至正改元辛巳寒食日示弟及诸子侄
作者：虞集
朝代：元

江山信美非吾土，漂泊栖迟近百年。山舍墓田同水曲，不堪梦觉听啼鹃。
至正改元辛巳寒食日，示弟及诸子侄
作者：虞集
朝代：元
体裁：七言绝句

江山信美非吾土，飘泊栖迟近百年。山舍墓田同水曲，不堪梦觉听啼鹃。
至治壬戌八月十五日榆林对月
作者：虞集
朝代：元

日落次榆林，东望待月出。大星何煜煜，芒角在昴毕。草树风不起，蛩蜩绝啁唧。天高露如霜，客子衣尽白。羸骖龁馀栈，嫠妇泣幽室。行吟毛骨寒，坐见河汉没。驿人告晨征，曈曈晓光发。
致乐堂诗
作者：虞集
朝代：元
体裁：四言诗

翼翼新堂，有阃有房。人人来居，既安既舒。既好既宁，载燠载清。言䦱于门，以写我诚。有齐其马，有伉其轩。为子来者，允贵且贤。贵容舒迟，贤有令仪。尔因尔宗，先君之思。翕尔兄弟，具于嘉旨。我饮我食，先君之子。诗言柔温，礼言著存。我抚我惠，先君之孙。乐哉谁氏，维周寿母。畴克致兹，周南仲子。君子善颂，文则多有。又永歌之，以导燕喜。
舟次湖口
作者：虞集
朝代：元

江沙如雪水无声，舟倚蒹葭雁不惊。霜气隔篷才数尺，斗杓插地已三更。抛书枕畔怜儿子，看剑灯前慨友生。尚有乘桴无限意，催人摇橹转江城。
舟泊安和阮宅次黄志高韵
作者：虞集
朝代：元

十月东归下石泷，群公促膝共轻艭。萧云故宅多乔木，阮籍清尊对暮江。方驾肯来良马五，尺书先寄鲤鱼双。欲求深隐何山曲，雪竹霜筠共一窗。
芙蓉
作者：虞集
朝代：元

丹霞覆苑洲，公子夜来游。终宴清露冷，折花登彩舟。
苏武慢
作者：虞集
朝代：元

一径通幽，画屏横翠，行到白云深处。世外蟠桃，井边佳橘，别有种萱瑶圃。檀板轻敲，素琴闲弄，奉献凤膏麟脯。舞翩翩、鹤发飘飘，仍是旧时仙母。君看取、华屋神仙，满堂金玉，此是蟪蛄朝暮。五色蓬莱，九秋雕鹗，别有出身之路。酒熟麻姑，云生巫峡，稽首洞天归去。任海波、清浅无时，何处绿窗云户。
苏武慢
作者：虞集
朝代：元
体裁：词

云淡风轻，傍花随柳，将谓少年行乐。高阁林间，小车城里，千古太平西洛。瞻彼泱泱，言思君子，流水俨然如昨。但清游、天际轻阴，未辨暮愁离索。长记得、童冠相随，浴沂风舞，吟咏鸢飞鱼跃。逝者如斯，吾衰甚矣，调理自存斟酌。清庙朱丝，旧堂金石，隐几似闻更作。农人告有事西畴，窈窕挂书牛角。
苏武慢
作者：虞集
朝代：元

六十归来，今过七十，感谢圣恩嘉惠。早眠晏起，渴饮饥餐，自己了无心事。数卷残书，半枚破砚，聊表秀才而已。道先生、快写能吟，直是去之远矣。没寻思、拄个青藜，靸双芒屦，走去渡头观水。逝者滔滔，来之衮衮，不觉日斜风细。有一渔翁，蓦然相唤，你在看他甚底。便扶杖、穿起鲜鱼，博得一尊同醉。
苏武慢
作者：虞集
朝代：元

归去来兮，昨非今是，惆怅独悲奚语。迷途未远，晨景熹微，乃命导夫先路。风扬舟轻，候门童稚，此日载瞻衡宇。酒盈尊、三径虽荒，松菊宛然如故。聊寄傲、与世相违，旧交俱息，更复驾言焉取。琴书情话，寻壑经丘，倦鸟岫云容与。农人告我，有事西畴，孤风情棹赋诗春雨。但乐夫、天命何疑，乘化任渠留去。
苏武慢
作者：虞集
朝代：元
体裁：词

忆昔坡仙，夜游赤壁，孤鹤掠舟西过。英雄消尽，身世茫然，月小水寒星大。何似渔翁，不知今古，醉傍蓼花然火。梦相逢、羽服翩跹，未必此时非我。谁解道、岁晚江空，风帆目力，横槊赋诗江左。清露衣裳，晚风洲渚，多少短歌长些。玉宇高寒，故人何处，渺渺予怀无那。叹乘桴、浮海飘然，从者未知谁可。
苏武慢
作者：虞集
朝代：元

皓月清霜，钓舟如叶，闲渡小溪澄碧。银汉无声，玉虹横野，斗柄正垂天北。半幅乌纱，数根华发，一緉野凫飞舄。问回仙、城南老树，能见几何今昔。西华顶、十丈高花，九天秋露，结就翠房瑶实。脱屣非难，凌空何远，三咽雪融冰液。辟谷神方，餐霞真诀，一去更无消息。笑人间、长住虚空，谁似一轮红日。
苏武慢
作者：虞集
朝代：元

自笑微生，凡情不断，轻弃旧矶垂钓。走马长安，听莺上苑，空负洛阳年少。玉殿传宣，金銮陪宴，屡草九重丹诏。是何年、梦断槐根，依旧一蓑江表。天赐我、万叠云屏，五湖烟浪，无限野猿沙鸟。平明紫阁，日晏玄洲，晞发太霞林杪。苍龙腾海，白鹤冲霄，颠倒一时俱了。望清都、独步高秋，风露洞天初晓。
苏武慢·一径通幽
作者：虞集
朝代：元

一径通幽，画屏横翠，行到白云深处。世外蟠桃，井边佳橘，别有种萱瑶圃。檀板轻敲，素琴闲弄，奉献凤膏麟脯。舞翩翩、鹤发飘飘，仍是旧时仙母。君看取、华屋神仙，满堂金玉，此是蟪蛄朝暮。五色蓬莱，九秋＊鹗，别有出身之路。酒熟麻姑，云生巫峡，稽首洞天归去。任海波、清浅无时，何处绿窗云户。
苏武慢·云淡风轻
作者：虞集
朝代：元

云淡风轻，傍花随柳，将谓少年行乐。高阁林间，小车城里，千古太平西洛。瞻彼泱泱，言思君子，流水俨然如昨。但清游、天际轻阴，未便暮愁离索。长记得、童冠相随，浴沂归去，吟咏鸢飞鱼跃。逝者如斯，吾衰甚矣，调理自存斟酌。清庙朱弦，旧堂金石，隐几似闻更作。农人告我事西畴，窈窕挂书牛角。
苏武慢·六十归来
作者：虞集
朝代：元

六十归来，今过七十，感谢圣恩嘉惠。早眠晏起，渴饮饥餐，自己了无心事。数卷残书，半枚破砚，聊表秀才而已。道先生、快写能吟，直是去之远矣。没寻思、拄个青藜，＊双芒屦，走去渡头观水。逝者滔滔，来之衮衮，不觉日斜风细。有一渔翁，蓦然相唤，你在看他甚底。便扶杖、穿起鲜鱼，博得一尊同醉。
苏武慢·十载燕山
作者：虞集
朝代：元
体裁：词

十载燕山，十年江上，惯见半生风雪。对雪无舟，泛舟无雪，不遇并时高洁。断港残沙，今兹何夕，一似剡溪归越。但掀篷、数尺梅花，人迹鸟飞俱绝。君不见、五老危巅，浮丘绝顶，笑我早生华发。返老还童，易粗为妙，定有九还丹诀。霁景浮空，天光眩海，一体本无分别。便堪称、六一仙公，千古太虚明月。
苏武慢·对酒当歌
作者：虞集
朝代：元
体裁：词

对酒当歌，无愁可解，是个道人标格。好风过耳，皓月盈怀，清净水声山色。世上千年，山中七日，随处惯曾为客。尽虚空、北斗南辰，此事有谁消得。曾听得、碧眼胡僧，布袍沧海，直下钓丝千尺。掣取鲸鱼，风雷变化，不是等闲奇特。寒暑相催，乾坤不用，历劫不为陈迹。可怜生、忘却高年，长伴小儿嬉剧。
苏武慢·山月来时
作者：虞集
朝代：元
体裁：词

山月来时，海风不动，平地玉楼琼宇。桂子飘香，露华如水，自按洞箫如缕。杳杳冥冥，泠泠历历，青鸟解传芳语。太微中、鸾鹤相求，尽是旧时真侣。君听取、列豹重关，鼓雷千吏，天界更多官府。石女簪花，木人劝酒，为我此间聊住。高唱微吟，挥毫万丈，尘世等闲今古。看空山、一色青青，何意断云残雨。
苏武慢·归去来兮
作者：虞集
朝代：元

归去来兮，昨非今是，惆怅独悲奚语。迷途未远，晨景熹微，乃命导夫先路。风＊舟轻，候门童稚，此日载瞻衡宇。酒盈尊、三径虽荒，松菊宛然如故。聊寄傲、与世相违，旧交俱息，更复驾言焉取。琴书情话，寻壑经丘，倦鸟岫云容与。农人告我，有事西畴，孤风情棹赋诗春雨。但乐夫、天命何疑，乘化任渠留去。
苏武慢·忆昔坡仙
作者：虞集
朝代：元

忆昔坡仙，夜游赤壁，孤鹤掠舟西过。英雄消尽，身世茫然，月小水寒星火。何似渔翁，不知今古，醉傍蓼花然火。梦相逢、羽服翩跹，未必此时非我。谁解道、岁晚江空，风帆目力，横槊赋诗江左。清露衣裳，晚风洲渚，多少短歌长些。玉宇高寒，故人何处，渺渺予怀无那。叹乘桴、浮海飘然，从者未知谁可。
苏武慢·扫尽风云
作者：虞集
朝代：元
体裁：词

扫尽风云，绰开尘土，落得半丘藏拙。青松为盖，白石为床，一切物情休歇。几度蓬莱，布袍长剑，闲对海波澄澈。是谁家、酒熟仙瓢，邀我共看明月。归去也、玉宇寥寥，银河耿耿，铁笛一声山裂。三花高拥，九气弥罗，缥缈泰清瑶阙。手把芙蓉，凌空飞步，今夜几人朝谒。便翻身、北斗为杓，遍散紫瓯香雪。
苏武慢·放棹沧浪
作者：虞集
朝代：元
体裁：词

放棹沧浪，落霞残照，聊倚岸回山转。乘雁双凫，断芦漂苇，身在画图秋晚。雨送滩声，风摇烛影，深夜尚披吟卷。算离情、何必天涯，咫尺路遥人远。空自笑、洛下书生，襄阳耆旧，梦底几时曾见。老矣浮丘，赋诗明月，千仞碧天长剑。雪霁琼楼，春生瑶席，容我故山高宴。待鸡鸣、日出罗浮，飞渡海波清浅。
苏武慢·皓月清霜
作者：虞集
朝代：元

皓月清霜，钓舟如叶，闲渡小溪澄碧。银汉无声，玉虹横野，斗柄正垂天北。半幅乌纱，数根华发，一＊野凫飞舄。问回仙、城南老树，能见几何今昔。西华顶、十丈高花，九天秋露，结就翠房瑶实。脱屣非难，凌空何远，三咽雪融冰液。辟谷神方，餐霞真诀，一去更无消息。笑人间、长住虚空，谁似一轮红日。
苏武慢鸣鹤馀音全真冯尊师，本燕赵书生，
作者：虞集
朝代：元

曲，高洁雄畅，最传者苏武慢二十篇。前十篇道遗世之乐，后十篇论修仙之事。曾稽费无隐独善歌之，闻者有凌云之思，无复流连光景者矣。予山居每登高望远，则与无隐歌而和之。无隐曰，公当为我更作十篇。居两年，得两篇半，殊未快意也。昭阳协洽之年，当嘉平之月，长儿之官罗浮。予与客清江赵伯友，临川黄观我、陈可立游。乐叔吴文明，平阳李平幼子翁归，泛舟送之。水涸，转鄱阳湖，上豫章，遇风雪，十五六日不能达三百里。清夜秉烛，危坐高唱，二三夕间，得七篇半。每一篇成，无隐即歌之。冯尊师天外有闻，得七篇半。每一篇成，无隐即歌之。冯尊师天外有闻，能乘风为我一来听耶。明春，舟中又得二篇，并无俗念一首。后三年，仙游山彭致中取而刊之，与瓢笠高明共一笑之乐也。道园道人虞集伯生自笑微生，凡情不断，轻弃旧矶垂钓。走马长安，听莺上苑，空负洛阳年少。玉殿传宣，金銮陪宴，屡草九重丹诏。是何年、梦断槐根，依旧一蓑江表。天赐我、万叠云屏，五湖烟浪，无限野猿沙鸟。平明紫阁，日晏玄洲，＊发太霞林杪。苍龙腾海，白鹤冲霄，颠倒一时俱了。望清都、独步高秋，风露洞天初晓。
藿元镇规模董北苑米南宫父子写山水云物殊有标致见示春江捕鱼图遂赋此
作者：虞集
朝代：元

春江聚网万鱼急，渔人相欢鱼相泣。负薪深山何处樵，利害相乘不相及。海鸥冥冥秋影微，黄叶江南一棹归。人间得失两无迹，不废山水含清晖。
蜀人刘梦良效杨补之掀蓬图
作者：虞集
朝代：元

锦屏山下花如锦，却爱清江野水边。放笔岂能无直干，掀篷方欲斗清妍。最怜半面敧歌扇，更笑轻身障舞筵。君看上林千树雪，繁枝何处独娟娟。
蝶恋花
作者：虞集
朝代：元

昨日得卿黄菊赋。细剪金英，题作多情句。冷落西风吹不去。袖中犹有余香度。沧海尘生秋日暮。玉砌雕栏，木叶鸣疏雨。江总白头心更苦。素琴犹写幽兰谱。
蝶恋花
作者：虞集
朝代：元
体裁：词

昨日得卿黄菊赋。细剪金英，题作多情句。冷落西风吹不去。袖中犹有馀香度。沧海尘生秋日暮。玉砌雕阑，木叶鸣疏雨。江总白头心更苦。素琴犹写幽兰谱。
蝶恋花故远主得其臣所献黄菊赋，题其后曰
作者：虞集
朝代：元

作句。袖中犹觉有馀香，冷落西风吹不去。二月末，与杨迁镇陈众仲观杏城东，坐客有为予诵此者，因括归腔，令佐酒者歌之昨日得卿黄菊赋。细翦金英，题作多情句。冷落西风吹不去。袖中犹有余香度。沧海尘生秋日暮。玉砌雕栏，木叶鸣疏雨。江总白头心更苦。
观花有感
作者：虞集
朝代：元

挂巾花树枝，酌酒花树下。风吹巾上尘，花落手中斝。清唱起相寿，毋遽且聊暇。流光急去人，莫怪行乐者。
触石坠马卧病蒙恩予告先至上京寄溉之学士敬仲参书二首
作者：虞集
朝代：元

翠幄临都尚驻郊，言瞻龙漠度前茅。雨馀草气千原合，日下云章五色交。给札修辞持玉笔，赐羹充腹出珍庖。白头感遇知何补，阿阁清严栖凤巢。趋召颠隮叹目昏，旋闻予告荷深恩。药颁西域千金剂，酒赐初筵九酝尊。默忆旧书忘昼永，行吟冷署觉春温。摩挲素壁光于雪，思得参书写树根。
触石坠马卧病蒙恩予告先至上京寄溉之学士敬仲参书二首·其一
作者：虞集
朝代：元

翠幄临都尚驻郊，言瞻龙漠度前茅。雨馀草气千原合，日下云章五色交。给札修辞持玉笔，赐羹充腹出珍庖。白头感遇知何补，阿阁清严栖凤巢。
触石坠马卧病蒙恩予告先至上京寄溉之学士敬仲参书二首·其二
作者：虞集
朝代：元

趋召颠隮叹目昏，旋闻予告荷深恩。药颁西域千金剂，酒赐初筵九酝尊。默忆旧书忘昼永，行吟冷署觉春温。摩挲素壁光于雪，思得参书写树根。
记子昂画
作者：虞集
朝代：元

春风动兰叶，庭户光陆离。言收竹上露，石角挂綀衣。车行不择路，芣苡何楚楚。游子憺忘归，徘徊岁云暮。
记梦
作者：虞集
朝代：元

梦行衡庐间，千仞过苍壁。崇高仰神明，深广下不测。云雨蓄盘礴，时至如欲出。絪缊尚回旋，挥霍忽奔逸。物怪匿岩穴，愯若俟霹雳。黑波汎高树，木叶走崩石。升身登玄间，纵观龙变迹。俯视九州野，草木有辉泽。乃在风雨外，手画素三尺。挥豪极动荡，落墨更沈郁。图成示坐人，共笑不可得。顾瞻以踟蹰，恍惚增叹息。因之命肩舆，出门聊有适。大术何舒舒，白鹤从数客。略经幽涧滨，便上青松侧。凭高望远水，双景荡虚碧。拂石共客坐，芳草藉尻膝。忽然闻钟声，睡觉北窗席。
记梦中诗三首
作者：虞集
朝代：元

出海云霞九色芒，金容滉瀁水中央。向曾赐服玄洲玉，今结萧台五凤章。飞步崔嵬上九宫，亲题綵笔篆明虹。玉楼临海连天碧，待子扶桑鹤出笼。失脚渔矶返棹迟，几回石上候来期。老翁岩下诸年少，总解题诗笑鬓丝。
记梦中诗三首·其一
作者：虞集
朝代：元

出海云霞九色芒，金容滉瀁水中央。向曾赐服玄洲玉，今结萧台五凤章。
记梦中诗三首·其三
作者：虞集
朝代：元

失脚渔矶返棹迟，几回石上候来期。老翁岩下诸年少，总解题诗笑鬓丝。
记梦中诗三首·其二
作者：虞集
朝代：元

飞步崔嵬上九宫，亲题綵笔篆明虹。玉楼临海连天碧，待子扶桑鹤出笼。
访李真人不遇
作者：虞集
朝代：元

退朝花底佩珊珊，去访真人晓出关。芳草欲迷行径古，长松深护步廊閒。苍龙挟雨得瑶简，白鹿穿云致玉环。如到天坛看月影，定知清露满人间。
访杜弘道长史不值道中偶成
作者：虞集
朝代：元

雨浥轻尘道半乾，朝回随处借花看。墙东千树垂杨柳，飞絮时来近马鞍。
谖草生竹间
作者：虞集
朝代：元
体裁：古风

谖草生竹间，翠色相绸缪。美人欣有托，君子故忘忧。昔闻有鸣凤，饮水来丹丘。不食众木实，乐只淇园秋。
谢书巢惠梅花
作者：虞集
朝代：元

巢翁远送梅花树，正在东风四日前。红萼无言馀旧雪，白头相见又新年。喜从嘉树来江雨，忆共香粳上海船。春夜不眠宾客醉，只留孤鹤伴清妍。
谢书巢送宣和泸石砚
作者：虞集
朝代：元

巢翁新得泸州砚，拂拭尘埃送老樵。毁璧复完知故物，沈沙俄出认前朝。毫翻夜雨天垂藻，墨泛春冰夜应潮。恐召相如令草檄，为怀诸葛渡军遥。
谢吴宗师惠墨
作者：虞集
朝代：元

念我衰年不废书，锦囊古墨送幽居。明窗尘影丹同熟，玄圃云英玉不如。敢为文章胜虎豹，祗应笺注到虫鱼。研磨不尽人间老，传与儿孙尚有馀。
谢吴宗师送牡丹并简伯庸尚书
作者：虞集
朝代：元

轻风紫陌少尘沙，忽见金盘送好花。云气自随仙掌动，天香不许世人夸。青春有态当窗近，白发多情插帽斜。最爱尚书才思别，解吟胡蝶出东家。
谢茅山主者赠白罗氅衣请为作大洞祖宗师四十五赞
作者：虞集
朝代：元

鹤氅裁成雪色新，仙翁持寄感情真。清高自此全抛俗，宽博由来稳称身。佩玉洞闻云外响，剑光飞射日中尘。画图写向群真里，便是挥豪赞咏人。
费无隐丹室
作者：虞集
朝代：元
体裁：七言律诗

碧云双引树重重，除却丹经户牖空。一径绿阴三月雨，数声啼鸟百花风。年深不记栽桃客，夜静长留卖药翁。几度到来浑不语，独依秋色数归鸿。
贺新郎
作者：虞集
朝代：元

丹荔明如火。想江城、薰风乍透，绣帘青琐。宝篆香消初睡起，叶底流莺又过。算几度、思归未果。欲剪冰绡凭谁寄，恐腰围、渐减愁无那。临岸曲，命舟舸。凉宵冉冉银蟾度。望清辉、千里照人，雾低云亸。准拟雕梁栖飞燕，早晚新巢定妥。叹会少离多似我。留滞文园头先白，念琴心、久为芳尘锁。将旧恨，归江左。
贺新郎
作者：虞集
朝代：元
体裁：词

丹荔明如火。想江城、薰风乍透，绣帘青琐。宝篆香销初睡起，叶底流莺又过。算几度、思归未果。欲剪冰绡凭谁寄，恐腰围、渐减愁无那。临岸曲，命舟舸。凉宵冉冉银蟾度。望清辉、千里照人，雾低云亸。准拟雕梁栖飞燕，早晚新巢定妥。叹会少离多似我。留滞文园头先白，念琴心、久为芳尘锁。将旧恨，归江左。
赋壶洲
作者：虞集
朝代：元

传闻海上有玄洲，曾是安期旧所游。千顷白云都种玉，一杯弱水不胜舟。鱼龙夜护黄金鼎，鸾鹄晨朝紫绮裘。波浪不惊星斗近，步虚声里度清秋。
赋张志甫八十
作者：虞集
朝代：元
体裁：七言律诗

身阅升平近百龄，颜如玉雪鬓如星。远移湘竹堪扶老，旧种苍松已茯苓。顿见大官躬致馈，蚤令掌故口传经。古来名士多肥遁，偏与题诗历下亭。
赋故宋李文襄公植乌石渡旧隐
作者：虞集
朝代：元

窈窕幽篁带薜萝，青春白日坐蹉跎。试询乌石江头水，宁有微波接汨罗。
赋文子方家筼筜亭竹影
作者：虞集
朝代：元

数个筼筜一小亭，南窗承日印寒青。水晶帘里珊瑚树，云母屏间翡翠翎。却爱微风动萧瑟，翻疑薄暮倚娉婷。凭君纵有鹅溪绢，莫与空花结定形。
赋水木清华亭
作者：虞集
朝代：元

中流泛兰枻，望彼嘉树林。落日荡野水，浮云生夕阴。游鱼恋芳藻，好鸟鸣幽岑。为乐恐易老，吾将脱朝簪。
赋洛川老人九十
作者：虞集
朝代：元

洛川老人年九十，须眉如画身玉立。锦袍金带方乌巾，手挽强弓无决拾。八月平原秋气高，闻有狡兽依蓬蒿。清晨上马薄暮返，累骑毛血悬鞬櫜。身是前朝将家子，生逢太平百无事。都将英气化高年，何物小儿堪指使。太守上言朝有恩，束帛养牛兼上尊。洛川老人过百岁，击壤为歌传子孙。
赋石竹
作者：虞集
朝代：元

积雪初消萼绿华，东风吹动绛绡霞。龙嘘石气千年润，鹤过林阴一径斜。刻字欲寻金错落，析旌如织翠交加。绮窗坐对吹笙煖，未觉人间岁月赊。
赋砀山成简卿心远亭
作者：虞集
朝代：元

作亭临河河水浑，草树绕屋啼鸟闻。梦回枕上彭城雨，目送檐间芒砀云。归来黄菊有佳色，坐老青山无垢氛。但愿尊中长得酒，曲阿莫问旧参军。
赋碧筠堂
作者：虞集
朝代：元
体裁：七言律诗

蔼蔼江东雨后云，碧筠堂上注芳尊。眉山老去无宾客，番水春生有子孙。团扇晚凉留翠黛，疏林纤月对黄昏。问谁吹得参差玉，为斸苍苔向石根。
赋程氏竹雨山房二首
作者：虞集
朝代：元

春雨过山竹，幽泉绕舍鸣。燕泥书帙晚，鱼浪钓丝晴。奉席从孙子，连床总弟兄。旧闻林下叟，读《易》到天明。游子闻春雨，思亲望故园。竹间开几席，花底注山尊。累世书连屋，频年稻满村。卜邻淳朴地，绝学欲重论。
赋程氏竹雨山房二首·其一
作者：虞集
朝代：元

春雨过山竹，幽泉绕舍鸣。燕泥书帙晚，鱼浪钓丝晴。奉席从孙子，连床总弟兄。旧闻林下叟，读《易》到天明。
赋程氏竹雨山房二首·其二
作者：虞集
朝代：元

游子闻春雨，思亲望故园。竹间开几席，花底注山尊。累世书连屋，频年稻满村。卜邻淳朴地，绝学欲重论。
赋节妇王夫人
作者：虞集
朝代：元
体裁：四言诗

汎汎淇水，岸有佳竹。闺门严严，乐尔贞独。泛泛淇流，岸有松舟。闺门閒閒，乐尔贞幽。汎汎淇右，有堂孔阜。娟娟贞幽，肃肃眉寿。淇原有泉，可濯可沿。烹鬵勺尊，乐尔高年。高年乐只，亦有孙子。式歌卫风，以告国史。
赋苏伯修滋溪书堂
作者：虞集
朝代：元

滋源恒伏流，春雨川乃盈。林畴广敷润，草木俱繁荣。临深见游鯈，仰乔有鸣莺。君子乐在斯，斋居托令名。积学抱沈默，时至有攸行。抽简鲁史存，采诗商颂并。禹穴追马公，湘江歌屈生。纫兰不盈握，伐木有馀情。浩然欲浮海，归兴还濯清。方舟我为楫，白发愧垂缨。
赋范德机诗后
作者：虞集
朝代：元

玉堂妙笔交游尽，投老江南隔死生。最忆崖州相忆处，华星孤月海波清。
赋茅山道士云松巢
作者：虞集
朝代：元

昔年李太白，庐山思结巢。褰云自天上，和鹤止松梢。道士潘闲远，高居古大茅。诵经门卧虎，看剑石眠蛟。飞步脱凫舄，长吟吹凤匏。九江揽秀色，许尔作神交。
赋雪洲
作者：虞集
朝代：元

江上经年忆雪多，长洲化作玉坡陀。旧时射虎迷蹲石，薄暮归渔认拥蓑。河伯作宫龙献璧，湘灵遗佩凤停梭。凫鹥容与江花发，更待春来生水波。
赠傅与砺
作者：虞集
朝代：元

水玉空青不易求，兰苕翡翠擅清秋。才情岂是人间少，不到高唐梦未休。
赠写真佟士明
作者：虞集
朝代：元
体裁：古风

佟郎居上京，阅人如风花。拈笔写其似，千岁留英华。迩来七十年，将相纷在目。来者有如此，往者那可续。昔我初北游，面白鬓如鸦。点染烦粉墨，华星映丹霞。今如雪中松，苦硬杂苍白。却视当年容，邈如不相识。不识当如何，临风且长歌。黄云接河汉，白雪漫陂陀。乞身愿归老，吴蜀山总好。赠君千黛螺，翠色秋可扫。
赠写真佟士明
作者：虞集
朝代：元

佟郎居上京，阅人如风花。拈笔写其似，千岁留英华。迩来七十年，将相纷在目。来者有如此，往者那可续。昔我初北游，面白鬓如鸦。点染烦粉墨，华星映丹霞。今如雪中松，苦硬杂苍白。却视当年容，邈如不相识。不识当如何？临风且长歌。黄云接河汉，白雪漫陂陀。乞身愿归老，吴蜀山总好。赠君千黛螺，翠色秋可扫。
赠别兵部崔郎中暂还高丽即回中朝
作者：虞集
朝代：元

束发来东海，从军护北门。珠光连旭景，玉气达春温。渊静龙含德，门严虎列屯。从容参幄帐，慷慨属櫜鞬。拜表推黎献，趋朝谒至尊。云依温室树，星入紫微垣。不道璠玙贵，仍婴管库烦。利行虽近市，义守不窥园。眷遇忘身得，危难欲手援。怀邦维父母，于国实甥婚。□□还羁靮，原原致璧飧。鲁连名竟重，箕子教应存。简在从当日，扶持□宿藩。清宫风肃肃，骖乘火焞焞。帝所为郎重，王家报礼惇。暂伸桑梓敬，未爱李桃繁。神阙秋期早，康侯昼锡蕃。九成思阁凤，六月待冥鹍。
赠升龙观主
作者：虞集
朝代：元

榻前亲制先生号，赐与江南谢舜咨。太华雪开天使下，少微星动史官知。龙飞沧海留珠树，虎卧丹房守玉芝。圣主无为千万寿，更应筑馆候安期。
赠无尘道人
作者：虞集
朝代：元

云雾为衣月作裳，天坛独自礼虚皇。龙收古剑沈秋水，鹤识神丹起夜光。金井有声惟坠露，玉阶无色乍凝霜。无端下界松风动，又欲飘然上凤凰。
赠星上人归湘中
作者：虞集
朝代：元

潭北湘南无影树，一花吹度海门潮。天香满室定初起，云气上衣身欲飘。宝月夜寒龙在钵，银河秋近鹊成桥。岂无一个邛州竹，与尔松根共寂寥。
赠朱万初二首
作者：虞集
朝代：元

珥貂鸣佩入明光，新墨初成进御床。草野小臣春梦短，犹怀染翰侍君王。延阁晨趋接佩声，又纡朱绂向江城。丹心要似东阳水，酿作官壶彻底清。
赠朱万初二首·其一
作者：虞集
朝代：元

珥貂鸣佩入明光，新墨初成进御床。草野小臣春梦短，犹怀染翰侍君王。
赠朱万初二首·其二
作者：虞集
朝代：元

延阁晨趋接佩声，又纡朱绂向江城。丹心要似东阳水，酿作官壶彻底清。
赠朱万初四首
作者：虞集
朝代：元

霜雪摧残涧壑非，深根千岁斧斤违。寸心不逐飞烟化，还作玄云绕紫微。颇爱烧香是鼻尘，不应缘嗅又劳人。方床石鼎过清昼，一缕山灵伴老身。
赠朱万初四首·其一
作者：虞集
朝代：元

霜雪摧残涧壑非，深根千岁斧斤违。寸心不逐飞烟化，还作玄云绕紫微。
赠朱万初四首·其四
作者：虞集
朝代：元

颇爱烧香是鼻尘，不应缘嗅又劳人。方床石鼎过清昼，一缕山灵伴老身。
赠杨友直
作者：虞集
朝代：元

洛阳杨友直，字儗汉中郎。画若锥穿石，垂如雨漏墙。舞花羞女美，醉草笑僧狂。昨日鸿都学，烦君写数行。
赠楚石藏主谒饶心道六有先生
作者：虞集
朝代：元

不识南塘第几桥，翠楼华屋上岧峣。古文独许扬雄识，幽兴谁为杜甫邀。伐木春声生涧谷，涉江秋影荡兰苕。散花如雨携双履，解与高人话寂寥。
赠治冠者
作者：虞集
朝代：元
体裁：古风

车马入隘巷，言寻治冠师。反关不受客，高坐哦诗书。布衣不掩胫，昼食甘藿藜。冠成动经岁，不售亦不辞。我少好文章，把笔无不为。愧尔爰寂寞，慎与当自兹。
赠赵生
作者：虞集
朝代：元

天门一日观黄榜，茅屋三年掩素扉。湘帙蠹鱼春雨润，綀囊萤火夜光微。梦游朔雪留鸿迹，思入南山望鹤飞。会倚宫墙看射策，上林初日炫朝衣。
赠道士
作者：虞集
朝代：元

神室谁开自洞微，紫烟为户玉为扉。春容淡薄胎仙舞，夜景虚明脉望飞。绕指风雷龙睡醒，满囊云锦虎驮归。犹嫌长物烦闻见，更上高台一振衣。
赠铁庵道士·其二
作者：虞集
朝代：元
体裁：古风

海上别妻子，山中求茯苓。白虎戏玄渚，苍龙护黄扃。烧香招五老，行厨庖六丁。从子似非远，丹霞粲华星。
赠铁庵道者
作者：虞集
朝代：元
体裁：古风

昔游云台观，山色上衣青。松花春雨落，柏叶秋露零。饥来煮白石，睡起看黄庭。人间忽已老，莫问少微星。
赠閒白云
作者：虞集
朝代：元

白云东去又经春，每想飞鸿到水滨。几个遮山松树子，凭君洒雨洗埃尘。
赤城馆
作者：虞集
朝代：元
体裁：古风

雷起龙门山，雨洒赤城观。萧骚山木高，浩荡尘路断。鱼龙喜新波，燕雀集虚幔。开户微风兴，倚杖众云散。
赤壁图
作者：虞集
朝代：元

过鹤生新梦，携鱼忆旧游。清霜凋木叶，落月涌江流。隐者时堪访，良田亦易求。如何玉堂夜，白发不胜愁。
赵千里出峡图
作者：虞集
朝代：元
体裁：古风

巨舟临峡口，众士志如一。各以所操济，虽危万无失。所忧在平旷，玩肆生纵逸。母俾持钓翁，倚岸三叹息。
赵千里小景
作者：虞集
朝代：元

前代王孙不好武，拈笔幽窗写汀渚。残云野水三百年，依旧松筠湿春雨。
赵忠简公祠堂诗
作者：虞集
朝代：元
体裁：四言诗

山河邈悠，宗国为垆。骑箕来归，怀此故都。鸣枭在树，饥鳄在渚。閟宫不存，公食无所。董泽之陂，有蒲与荷。子孙具来，式燕以歌。瞻彼洛矣，其水泱泱。斯文在兹，俾也可忘。
退直同柯敬仲博士赋
作者：虞集
朝代：元

月下白玉阶，露生黄金井。疏条栖鹊寒，衰蕙流萤冷。恋阙感时康，怀归觉宵永。晨钟禁中来，白发聊自整。
送人之剑阁倅
作者：虞集
朝代：元

往年登剑阁，快马著春衫。设险怀前赋，摩崖觅旧劖。乡人游雪界，郡倅试冰衔。归道观新政，春江不挂帆。
送先陇二邻僧还吴
作者：虞集
朝代：元

兰若背山阴，松筠夹径深。门閒容虎卧，湖近听龙吟。雨过泉添涧，风飘磬出林。衲衣皆旧识，一一谢幽岑。
送先陇二邻僧还吴·其一
作者：虞集
朝代：元
体裁：五言律诗

兰若背山阴，松筠夹径深。门闲容虎卧，湖近听龙吟。雨过泉添涧，风飘磬出林。衲衣皆旧识，一一谢幽岑。
送先陇二邻僧还吴·其二
作者：虞集
朝代：元
体裁：五言律诗

东崦忆招提，幽寻日未西。过山随虎迹，倚石待猿啼。云外催归锡，松间觅旧题。卜邻吾欲老，毋惜伴扶藜。
送全州录事
作者：虞集
朝代：元
体裁：七言律诗

清湘郡城公事少，录事官曹尽日閒。且可随云度流水，更宜把酒看青山。僧前虎迹石苔紫，雨里鸟声江竹斑。应会吟诗一百首，寄与明年春雁还。
送南宫舍人赵子期宣诏交阯
作者：虞集
朝代：元
体裁：五言排律

三年颁正朔，五月向南交。将命方离阙，陪臣已在郊。衣裳鸿羽渐，干戚虎皮包。瘴雾冲风散，泷湍急雨捎。朱鸢窥土室，白雉下橧巢。夜浦鲛停织，阳冈荔拆苞。初筵纷氎罽，后骑列笳铙。诹日修王贡，兼时视客庖。方言书仄理，海错藉青茅。汉柱苔侵篆，秦林桂拂旓。括囊无薏苡，当户有蟏蛸。即见还英节，无烦筮六爻。
送可无上人
作者：虞集
朝代：元
体裁：古风

五公昔讲时，听者不起坐。虚空悉销殒，何由见人我。名字谁与安，说义话巳堕。尚自无亦无，更问可不可。不见天雨华，谁能拾馀朵。
送吕教授还临川
作者：虞集
朝代：元

黄金作台留好客，好客不留秋月白。东风吹雪满衣襟，却赋长歌送行客。辽东之山医巫闾，六月五月雪不除。昨朝遣使降香去，五尺冰上行飞车。知君江上惯舟楫，快马如龙亦徒设。束取来时一卷书，还向江波对明月。我本蜀人随水来，结屋与子相邻隈。白发京尘不归去，临风相送兴悠哉。
送吴子高
作者：虞集
朝代：元
体裁：五言律诗

怀宝献京国，悼亡还独归。日落云中树，风吹江上衣。湘灵瑟在席，织女石支机。远道多寂寞，强饭勿相违。
送四川宪使
作者：虞集
朝代：元

已叹玄经返墨池，复愁国史奉严祠。离乡游子归仍晚，独对东风惜鬓丝。
送四川宪使·其一
作者：虞集
朝代：元
体裁：七言绝句

锦溪园里千寻竹，夏日移床就绿阴。乌帽练衣邛竹杖，閒来谁与共清吟。
送四川宪使·其三
作者：虞集
朝代：元
体裁：七言绝句

小东郭外今无舍，万里桥西况问田。不恨锦官非昔日，但寻玉局是何年。
送四川宪使·其二
作者：虞集
朝代：元
体裁：七言绝句

巳叹元经返墨池，复愁国史奉严祠。离乡游子归仍晚，独对东风惜鬓丝。
送国王多尔济之辽东
作者：虞集
朝代：元
体裁：五言排律

太祖收中夏，元臣有武功。建邦开土宇，为位冠君公。奕世王章在，诸孙相业隆。春秋周正月，礼乐鲁新宫。鹿币金遗酎，熊侯算失中。河山仍铁契，宝玉右雕弓。投笔邹枚秀，扬旌芮绾雄。塞云依碣石，冻雨洒辽东。戎器櫜藏尽，贤书奏纳同。大夫劳�御，惇史采民风。
送客北门晨登山木阁
作者：虞集
朝代：元

晨登山木阁，零雨煖于春。溪水解留客，梅花偏照人。秫香知酒熟，市远觉民淳。此地堪娱老，惟愁度水频。
送张兵部孟功巡河分题得屋上乌
作者：虞集
朝代：元

花发上阳春，门开未央曙。城柝起群栖，流光散朝羽。息影须近檐，结巢愿当户。辘轳转金井，终日灌嘉树。
送张兵部巡视运河
作者：虞集
朝代：元

画桥冰泮动龙舟，鸭绿粼粼出御沟。使者旌旗穿柳过，人家凫雁傍溪浮。桃花吹雨春牵缆，江水平堤夜唱筹。应有馀波方浩荡，不令归楫恨淹留。
送张尚德
作者：虞集
朝代：元

六月初闻雨，官河潦水生。江南归宋玉，稷下谢荀卿。雕鹗青霄迥，蒹葭白露盈。都留诗兴在，来听上林莺。
送张道士归上清
作者：虞集
朝代：元

白云旴水上，自古多仙人。手携绿玉杖，头戴白纶巾。袖中出风雨，天上礼星辰。归来庭户静，芳草自生春。
送戴真人归越
作者：虞集
朝代：元

戴先生，日饮五斗醉不得，再饮一石不肯眠。昨从桃源来，两袖携风烟。长安道上小儿女，拍手拦道呼神仙。马如游龙花如雨，蹴踏春秋作朝暮。东方不作窗间戏，上帝还令海边去。海边玉虹夜不收，贝宫珠阙皆蛟虬。芝田玉树久相待，天上老仙那肯留。戴先生，鉴湖之水三千丈，不可以鉴可以酿。明朝亦脱锦袍去，与汝酣歌钓船上。
送抚郡经历海朝宗调官
作者：虞集
朝代：元

馆阁论思拜命新，风云近接属车尘。受釐宣室多清夜，奏赋甘泉是暮春。雨过落花行处少，日移高树坐来频。知君此日行吟思，骢马封章又避人。
送易用昭
作者：虞集
朝代：元
体裁：诗

诗成长是倩人书，最爱东家织翠裾。远树断云春雨外，华星明月晚凉初。满窗柿叶题都遍，短帽梅花画不如。莫向墨池成久别，鹅群还欲谢崇虚。
送朱生南归
作者：虞集
朝代：元

喜子南归盱水上，经过为我问临川。几家橘柚霜垂屋，何处蒹葭月满船。应有交游怜远道，试从父老说丰年。寒机早晚成春服，一一平安报日边。
送李彦方闽宪
作者：虞集
朝代：元

七闽去天远，颠连苦无告。牧人受深寄，昧者覆为暴。犀象杂金贝，饥渴剧饫膏。大言相鄙夷，餍夺心自恔。岂无循廉吏，实病黑白挠。聪明属旒黈，听荧资所到。李侯金闺彦，图史擅雠校。晨闻大夫奏，夕理武夷棹。君子慎修职，宁适丰廪稍。蕉荔甘多毒，姜桂老堪芼。所怀延平翁，扬休似明道。授受有源委，精微足深讨。言立圣如在，表正愚可造。师匠久不兴，真妄如枘凿。云何诮支离，肆诞长凶傲。异言古所诛，末学足深悼。闽虽在海隅，前闻此渊奥。正谊从简编，良俗宜善导。赠言不及他，持此永为好。
送欧阳元功谒告还浏阳
作者：虞集
朝代：元

晓奉新书进御床，解缨随见濯沧浪。归鸿不计江云阔，倦骥空怀野水长。竹簟暑风魂梦远，茶烟清昼鬓毛苍。篮舆千里宜春道，投老相求访石霜。
送王君实御史
作者：虞集
朝代：元

顿觉文星阙下稀，旁人犹道此言非。东风十日京城雪，西道三春客子衣。莺满辋川君定到，鹃啼剑阁我思归。千花并绕图书府，相待承恩入紫微。
送王照磨之官云南
作者：虞集
朝代：元

遗庙珍珠浦，归舟僰道溪。飞鸢愁暑雨，走马畏山泥。官署尊丹鹫，祠官胜碧鸡。题诗远相送，红日五云西。
送程以文兼简揭曼硕
作者：虞集
朝代：元

故人不肯宿山家，半夜驱车踏月华。寄语旁人休大笑，诗成端的向谁誇。
送胡士恭
作者：虞集
朝代：元

十年京国擅才华，宰相频招载后车。太液苍凉黄鹄羽，玄都烂熳碧桃花。三清风露仙人馆，万里烟尘野老家。拂拭旧题如隔世，华星明汉望归槎。
送良上人赋得井上桐
作者：虞集
朝代：元
体裁：五言律诗

桐阴秋转薄，井气晓为霜。交柯舞幽镜，坠叶响鸣珰。高巢翠羽下，澄水玉虬藏。上人从定出，行吟绕石床。
送莫京甫广宪经历
作者：虞集
朝代：元

延春阁下承恩日，是我经帷侍讲时。方拥青编临绮席，遥看朱绂拜丹墀。风微细草鸣珂佩，日煖飞花近鬓丝。上忆远人常轸念，莫言南海是天涯。
送袁伯长扈从上京
作者：虞集
朝代：元

日色苍凉映紫袍，时巡毋乃圣躬劳。天连阁道晨留辇，星散周庐夜属橐。白马锦鞯来窈窕，紫驼银瓮出蒲萄。从官车骑多如雨，只有扬雄赋最高。
送袁伯长扈从上京
作者：虞集
朝代：元

日色苍凉映赭袍，时巡毋乃圣躬劳。天连阁道晨留辇，星散周庐夜属櫜。白马锦鞯来窈窕，紫驼银瓮出蒲萄。从官车骑多如雨，祗有扬雄赋最高。
送西台治书仇公哲
作者：虞集
朝代：元

陕郊得时雨，生意始来复。存者事稼穑，还者葺墙屋。安知凋瘵馀，政可致新福。辟除正广术，区井表深渎。均齐定恒志，忠厚保敦笃。岂无忧世士，受仕在刍牧。为义苦多违，好名常不足。治书肃将指，善类庶有勖。
送见心上人之径山
作者：虞集
朝代：元
体裁：七言律诗

台山蓦直勿岐差，双径峰前路不赊。若有剑光冲北斗，更愁帆影落谁家。曲江水暖花千树，古道秋高月一槎。记取题诗相送处，鹭鸶和雪立芦花。
送许有孚赴湖广提举
作者：虞集
朝代：元

奉诏抡文秘殿西，才华知合籍金闺。思亲浩荡江波远，恋阙迟回苑树低。望鹤楼前移綵鹢，吟诗花底听黄鹂。归来尚觉春风早，雁字充庭玉笋齐。
送豫章熊太古兼寄苏伯修参政
作者：虞集
朝代：元

豫章有家学，礼乐不见收。为养不择禄，凄凉向炎州。揽结桂树枝，谁为玉雪谋。十年一再见，我老君白头。古剑光陆离，系以珊瑚钩。激昂文史间，未愧班马俦。苏君天下士，定价琳琅球。江汉方渺然，为我观素秋。长吟以相送，明月在高楼。
送赵编修祀西岳江渎
作者：虞集
朝代：元
体裁：五言律诗

西道祠官去，东风入旆斜。汾阴巳归雁，江水正飞花。岁事闻宜谷，乡人喜过家。老来思故里，欲寄使君车。
送进士刘闻文廷赴临江录事
作者：虞集
朝代：元

清江百尺石为城，太华千峰积雨晴。官府几时书帙静，渔舟尽日钓丝轻。故家好访春秋学，上国多传月旦评。颇有老怀烦录事，到州为问范先生。
送长沙守
作者：虞集
朝代：元

白发长沙守，循良又好文。近辞金马去，远有玉鱼分。对竹听湘雨，开帘看岳云。汉廷思贾谊，一饭莫忘君。
送陈硕
作者：虞集
朝代：元

六岁过闽郡，书声忆满城。目盲今子夏，心醉昔延平。尔叔同游息，吾文愧老成。每分重席煖，相对一灯明。远海乘桴意，高山伐木情。愿携邛竹杖，往看离支生。辟掾青衫旧，趋庭綵服轻。为言穿木榻，亦未厌藜羹。宝瑟留飞雁，兰舟及啭莺。佩怀湘渚赠，绶向会稽迎。去去江云湿，飘飘鸟雾清。重来知有意，时我已归耕。
送韩伯高佥宪浙西
作者：虞集
朝代：元

正月楼船过大江，海风吹雨洒船窗。云消虹蜺横山阁，潮落鼋鼍避石矼。阙下谏书谁第一，济南名士旧无双。湖阴暑退多鱼鸟，应胜愁吟对怒泷。
送韩伯高佥宪浙西
作者：虞集
朝代：元

正月楼船过大江，海风吹雨洒船窗。云消虹霓横山阁，潮落鼋鼍避石矼。阙下谏书谁第一？济南名士旧无双。湖阴暑退多鱼鸟，应胜愁吟对怒泷。
送鲁子翚廉使之汉中
作者：虞集
朝代：元

封上颂台礼，轻车入汉中。节毛吹渭雨，木叶动秦风。把酒台基古，驰书岁事丰。朝回倚西阁，日日数归鸿。
郑谷图
作者：虞集
朝代：元
体裁：五言律诗

道士徐太虚，生纸画山居。林壑春烟里，桑麻夜雨馀。过桥九节杖，连屋一床书。似是子真谷，归耕三月初。
郭熙画本
作者：虞集
朝代：元
体裁：七言绝句

江南乔木巳无多，谁画参天铁石柯。记得玉堂春昼永，寒林坐对老东坡。
酬书巢送棕帚
作者：虞集
朝代：元

积雨苍苔路不分，松花尽日落纷纷。尘埃满袖归来晚，谁与柴门扫白云。
酬崔御史送熊掌
作者：虞集
朝代：元

熊掌来东国，分甘到老夫。鸾刀寒断节，翠釜煖柔肤。兔脱中山醢，鱼藏丙穴腴。藜肠浑未厌，玉食恐时须。
酬萧侯送蒲萄
作者：虞集
朝代：元

萧侯昔致蒲萄苗，山童不灌三日焦。宛西上品复亲致，手种窗南自浇水。一月当生一尺长，移向江头薜荔墙。秋深雨足马乳重，举囊石压青霞浆。是时萧侯当走马，来访衰翁茅屋下。酒酣舞剑倾一尊，不信金盘露如泻。
金人出塞图
作者：虞集
朝代：元

海风吹沙如捲涛，高为陁碛深为壕。筑垒其上严周遭，名王专居气振豪。肉食湩饮田为遨，八月草白风飕颾。马食草实轻骨毛，加弦试弓复置櫜。今日不乐心慅慅，什什伍伍呼其曹。银黄兔鹘明绣袍，鹧鸪小管随鸣鼗。背孤向虚出北皋，海东之鸷王不骄。锦鞲金镞红绒绦，按习久蓄思一超。是时皛清天翳绝，鴐鹅东来云帖帖。去地万仞天一瞥，离娄属望目力竭。微如闻音鸷一掣，束身直上不回折。遂使孤飞一片雪，顷刻平芜洒毛血。争誇得隽顿足悦，挂兔县狼何足说。旌旗先归向城阙，落日悲风起萧屑。烟尘满城鼓微咽，大酋要王具甘歠。王亦欣然沃焦热，阏支出迎骑小驖，琵琶两姬红颧颊。歌舞迭进醉烛灭，穹庐斜转氍毹月。
金马图
作者：虞集
朝代：元

贾胡自骑千金马，解囊小憩荒城下。平原无树起秋风，梦到阴山雪横野。太平疆宇大无外，外户连城无闭夜。不然安有独行人，怀宝安眠如画者。
钓月轩（京兆杜本隶颜）
作者：虞集
朝代：元
体裁：古风

方池积雨收，新水三四尺。风定文已消，云行影无迹。渊鱼既深潜，水华晚还出。幽人无所为，持竿坐盘石。
钱舜举折枝芙蓉
作者：虞集
朝代：元

白发多情忆剑南，秋风溪上看春酣。剪来一尺吴江水，儗比千花濯锦潭。
钱舜举画
作者：虞集
朝代：元

一树花如雪，清明客未归。坐看黄鸟并，梦作綵云飞。翠袖寒犹薄，羊车过绝稀。相如能作赋，月下卷春衣。
閒閒宗师和前韵期望过当复用韵以谢
作者：虞集
朝代：元
体裁：七言律诗

草堂长忆蜀西郊，屡卜归休自折茅。司马檄传惊父老，少陵诗苦入神交。山多美竹深宜屋，江有嘉鱼远致庖。乞得閒身当及早，尧时原自有由巢。
闻机杼
作者：虞集
朝代：元

咿哑机杼隔林幽，梦觉江湖忆旧游。满地月明凉似水，数声柔橹过扬州。
闻雁
作者：虞集
朝代：元

楼近煖云湿，夜深闻雁低。声音灯外尽，羽翮月边迷。冉冉白榆上，悠悠黄竹西。应逢穆王骏，春草一长嘶。
陈可复为予写戴笠图赋诗四首
作者：虞集
朝代：元

浮云满空无所依，高冈独行来者稀。仙人冉冉遗松老，鸣鹿呦呦生草肥。伐木远闻何处谷，顷筐近得故时薇。山中雨来雾先合，此日先生戴笠归。南园多竹暑气微，始来结屋相因依。挂巾石壁昼雾湿，沐发池水朝阳晞。频年车马残霜雪，六月裳衣无绤絺。邻翁问旧坐来久，此日先生戴笠归。老去悬车百虑灰，西风独爱菊花开。田家酒熟邀皆去，茅屋诗成懒更裁。欲及天清食沆瀣，要观日出上蓬莱。赤松有约应相待，此日先生戴笠来。舍却乡人驷马车，老身全不要人扶。云霄一羽山头杜，风雨孤村海上苏。薄命长镵随积雪，多情破帽落轻乌。莫围玉带垂朱绂，此是先生戴笠图。
陈可复为予写戴笠图赋诗四首·其一
作者：虞集
朝代：元

浮云满空无所依，高冈独行来者稀。仙人冉冉遗松老，鸣鹿呦呦生草肥。伐木远闻何处谷，顷筐近得故时薇。山中雨来雾先合，此日先生戴笠归。
陈可复为予写戴笠图赋诗四首·其三
作者：虞集
朝代：元

老去悬车百虑灰，西风独爱菊花开。田家酒熟邀皆去，茅屋诗成懒更裁。欲及天清食沆瀣，要观日出上蓬莱。赤松有约应相待，此日先生戴笠来。
陈可复为予写戴笠图赋诗四首·其二
作者：虞集
朝代：元

南园多竹暑气微，始来结屋相因依。挂巾石壁昼雾湿，沐发池水朝阳晞。频年车马残霜雪，六月裳衣无绤絺。邻翁问旧坐来久，此日先生戴笠归。
陈可复为予写戴笠图赋诗四首·其四
作者：虞集
朝代：元

舍却乡人驷马车，老身全不要人扶。云霄一羽山头杜，风雨孤村海上苏。薄命长镵随积雪，多情破帽落轻乌。莫围玉带垂朱绂，此是先生戴笠图。
院中独坐
作者：虞集
朝代：元

何处他年寄此生，山中江上总关情。无端绕屋长松树，尽把风声作雨声。
院中独坐
作者：虞集
朝代：元

何处它年寄此生，山中江上总关情。无端绕屋长松树，尽把风声作雨声。
集自郡城归溪山翁寄诗并和申字韵垂教依韵再呈殊愧迟拙
作者：虞集
朝代：元

暮春长日雨兼风，买得江船未及东。出郭故人邀杜老，辍耕田父讶庞公。谩从修禊忘溪曲，何用安车遍洛中。旦起紫芝行复长，咏归先与谢崆峒。待客花阴午过申，茶香榆火一时新。千竿嫩绿摇轻暑，数萼馀红坠晚春。坐忆云林行道迹，梦游仙岛意生身。连根分种如冰雪，来向清池对玉真。
集自郡城归溪山翁寄诗并和申字韵垂教依韵再呈殊愧迟拙·其一
作者：虞集
朝代：元

暮春长日雨兼风，买得江船未及东。出郭故人邀杜老，辍耕田父讶庞公。谩从修禊忘溪曲，何用安车遍洛中。旦起紫芝行复长，咏归先与谢崆峒。
集自郡城归溪山翁寄诗并和申字韵垂教依韵再呈殊愧迟拙·其二
作者：虞集
朝代：元

待客花阴午过申，茶香榆火一时新。千竿嫩绿摇轻暑，数萼馀红坠晚春。坐忆云林行道迹，梦游仙岛意生身。连根分种如冰雪，来向清池对玉真。
雙調·折桂令席上偶談蜀漢事，因賦短柱體
作者：虞集
朝代：元

鸞輿三顧茅廬，漢祚難扶，日暮桑榆。深渡南瀘，長驅西蜀，力拒東吳。美乎周瑜妙術，悲夫關羽雲殂。天數盈虛，造物乘除。問汝何如，早賦歸歟。
雪后偶成
作者：虞集
朝代：元

晓来残雪在陂陁，远似羊群或似鹅。忆踏春泥看柳色，驼裘貂帽度冰河。
雪山图为刘伯温监宪
作者：虞集
朝代：元
体裁：古风

我家成都雪山东，公家张掖雪山北。吴船谁载郑广文，起写昆崙半天白。张掖雪融草木长，禾生陇亩刍牛羊。烽火连台拟楼观，江海微茫秋练光。看书东观夜如水，太乙然藜照图史。从游冠带文武备，斐然四郡良家子。君不见黄河奔流百谷盈，神禹疏凿中州平。极天鸟道云气尽，惟北有斗西长庚。
雪岩楼观
作者：虞集
朝代：元

高阁丹青起，中天紫翠分。窗当太白雪，门俯九疑云。伐木山人去，吹箫帝子闻。尘中归未得，春思转纷纷。
雪谷早行
作者：虞集
朝代：元

积雪拥柴门，行人稍出村。溪头或遇虎，木末不闻猿。接栈回山阁，支桥就树根。驱车上重坂，回首见朝暾。
青山白云图
作者：虞集
朝代：元

独向山中访隐君，行穷千涧水沄沄。仙家更在空青外，只许人间礼白云。
韩干马
作者：虞集
朝代：元

开元沙苑蒺藜秋，韩干新图总不收。天厩真龙奇骨在，故知臣甫负骅骝。
题东坡墨迹后
作者：虞集
朝代：元

祗今谁是钱塘守？颇解湖中宿画船。晓起斗茶龙井上，花开陌上载婵娟。老却眉山长帽翁，茶烟轻飏鬓丝风。锦囊旧赐龙团在，谁为分泉落月中。三生石上旧精魂，解后相逢莫重论。纵有绣裳留别恨，已无明镜著啼痕。能言学得妙莲华，赢得春风对客誇。乞食衲衣浑未老，为题灵塔向金沙。
题东坡帖
作者：虞集
朝代：元

鱼复浦前春水生，负薪渡江初月明。凭郎莫下巫峡去，楚王宫殿在专城。
题儋耳东坡载酒堂二首
作者：虞集
朝代：元

翳翳儋耳城，历历桄榔树。百年遗故丘，新堂设宾阼。清风海上至，朝阳在庭户。丹山五色凤，览德屡来下。甘辛熟桂酒，罗列杂藷蓣。苻黎多孙子，食饮祭先具。蛟龙波浪深，归来风雨除。凿井得甘泉，渴者恒自私。流润不择地，委顺复何疑。海南绝风雨，水木况华滋。邻舍解读书，诸生还诵诗。何必怀故都，聊乐宜在兹。星河度白鹤，山月悬蛾眉。来晚去何速，劳人千载思。
题儋耳东坡载酒堂二首·其一
作者：虞集
朝代：元

翳翳儋耳城，历历桄榔树。百年遗故丘，新堂设宾阼。清风海上至，朝阳在庭户。丹山五色凤，览德屡来下。甘辛熟桂酒，罗列杂藷蓣。苻黎多孙子，食饮祭先具。蛟龙波浪深，归来风雨除。
题儋耳东坡载酒堂二首·其二
作者：虞集
朝代：元

凿井得甘泉，渴者恒自私。流润不择地，委顺复何疑。海南绝风雨，水木况华滋。邻舍解读书，诸生还诵诗。何必怀故都，聊乐宜在兹。星河度白鹤，山月悬蛾眉。来晚去何速，劳人千载思。
题南野亭
作者：虞集
朝代：元

门外烟尘接帝扃，坐中春色自幽亭。云横北极知天近，日转东华觉地灵。前涧鱼游留客钓，上林莺啭把杯听。莫嗟韦曲花无赖，留擅终南雨后青。
题周怡临韩干明皇出游图
作者：虞集
朝代：元

开元盛事何人画，玉冠芙蓉御天马。从官骑步各有持，移仗华清意閒暇。宫袍如锦照青春，诏许传看思古人。不知身在瀛洲上，亲奉图书侍紫宸。
题商学士画
作者：虞集
朝代：元
体裁：古风

方士好服食，商山多紫芝。采之长松下，濯以清涧漪。沧凉百里内，秦皇都不知。驾舟载男女，筑宫东海涯。
题商德符华山图
作者：虞集
朝代：元

昔祠云台馆，行穿御阶柏。夕阴岚气深，重碧照行客。独访张超谷，渐觉岩险迫。冰生玉井头，日射仙掌侧。岂无铁锁悬，翻身若飞鹘。恐烦华阴令，不奈昌黎伯。王事况有程，车马何忽忽。流观终南山，周览天府国。尔来十七年，欲往不再得。山河想邈悠，伤残转萧索。摩挲商老图，彷佛希夷宅。高哉莲华峰，白云澹秋色。
题大别山柏图
作者：虞集
朝代：元
体裁：七言绝句

凭陵霜雪鼓风雷，此树相传手所栽。想见楼头黄鹤客，千年一度此山来。
题子昂春江听雨图
作者：虞集
朝代：元

忆昔江湖听雨眠，翩翩归雁度春前。数株古木依茅舍，老去何年踏钓船。
题子昂长江叠嶂图
作者：虞集
朝代：元

昔者长江险，能生白发哀。百年经济尽，一日画图开。僧寺依稀在，渔舟浩荡回。萧条数根树，时有海潮来。
题宋诚甫侍郎垂纶亭
作者：虞集
朝代：元

岷源建高，驶无游舠。汉会其委，安流滔滔。爰有君子，垂纶其下。虽不得鱼，意甚閒暇。援藟引楫，至于中沱。荫树以休，悠悠永歌。逝波沄沄，不转维石。乐兹忘忧，矢言不食。烝然云兴，风举以高。鹤翔中天，遗景九皋。木其落矣，鱼亦潜渚。眷言夙好，除于风雨。风吹衣裳，彼为栖栖。行吟望予，实劳我思。山有榛棘，河有鳇鲤。岂其饮泉，必泠之美。君子冠纯，秩秩大经。泂有清酌，可以濯缨。
题康里子山尚书凝春小隐六韵
作者：虞集
朝代：元

群玉府中香满袖，凝春亭里看花开。綵云近席微风动，红日当窗好客来。西海珊瑚阶下长，东家胡蝶雪中回。竹深每听尚书履，池暖时分太液杯。凤咮浮烟金错落，鹅群随水白毰毸。人间应得函封帖，青李来禽绕舍栽。
题张希孟凝云石
作者：虞集
朝代：元

海口不盈握，隤然如委云。危岑集远思，虚窦栖微熏。天高泰华断，日出香炉分。几研袭清润，文章互絪缊。潜雷起神谷，震惊天上闻。亟视恐无及，化为九龙文。
题扇与周干臣
作者：虞集
朝代：元

玉叠松花蜜饼香，龙珠星颗露盘凉。遥知环碧楼中坐，翠竹苍松夏日长。
题故太子少傅翰林承旨李野斋幽居图
作者：虞集
朝代：元

车盖归来托远林，鲁山崷崒鲁原深。渔樵相识频分席，宾客时过共赐金。百岁仪刑犹近古，五朝文物至于今。披图想见登临地，松满徂徕起夕阴。
题敬仲杂画
作者：虞集
朝代：元
体裁：五言绝句

雨过黄陵庙，苍梧云正愁。何时倚虚幌，对此满林秋。
题旦景初佥司画
作者：虞集
朝代：元

旦公山堂城东南，画图古桧何毵毵。城中无山有山癖，直藉豪墨穷幽探。旦公弹琴古桧下，郁郁窗户生晴岚。春雨时来鹤鸣谷，秋声夜作龙吟潭。先皇昼坐群玉府，内使趣召飞双骖。毕宏韦偃出中秘，营丘北苑开縢缄。是时旦公主舒卷，一二文士相交参。旦公归来坐成想，亦颇拈笔为楩楠。伯熙奉诏每有作，礧砢相并将无惭。嗟予怀归亦已久，摩挲老目百不堪。山中岂乏真偃蹇，可容白发抽朝簪。
题暖翠亭
作者：虞集
朝代：元

老去惟思卧白云，一亭万竹喜初闻。波回晓日鸳鸯并，沙散晴烟翡翠分。把钓左泉归卫女，乘舟北渚望湘君。谁能独采薇盈袖，却道高寒思不群。
题朱泽民山水
作者：虞集
朝代：元
体裁：五言律诗

积雪山阴道，嵯峨笔底生。云门见童子，禹穴閟蛟精。高卧人何在，幽情几咏成。杜陵空想像，晚饭柂楼晴。
题朱邸竹木
作者：虞集
朝代：元

江上复春雨，层阴覆碧波。石高龙影卧，林迥鹤声过。解佩猗兰浦，扬旌落木坡。佳人翠袖薄，日暮欲如何？
题朱邸竹木
作者：虞集
朝代：元

猗猗淇园竹，结根盘石安。枝干相扶持，风雨不可干。其实凤所食，君子思保完。恒恐声影疏，萧条霜露寒。金玉慎高节，千载承清欢。
题李溉之学士湖上诸亭 其一 烟萝境
作者：虞集
朝代：元

玉女乘烟雾，松间采薜萝。飞行了无迹，明月送空歌。
题李溉之学士湖上诸亭 其三 漏舟
作者：虞集
朝代：元

春水如天上，秋潭见月中。如何列禦寇，犹欲待泠风。
题李溉之学士湖上诸亭 其二 金潭云日
作者：虞集
朝代：元

金沙滩上日，潭底见行云。祇有琴高鲤，时时或作群。
题李溉之学士湖上诸亭 其五 无倪舟
作者：虞集
朝代：元

三周华不注，水影浸青天。不上银河去，空明击棹还。
题李溉之学士湖上诸亭 其四 秋水观
作者：虞集
朝代：元

湖深山影碧，天净月光空。幸自无波浪，蘋花谩晚风。
题李溉之学士湖上诸亭·烟萝境
作者：虞集
朝代：元

玉女乘烟雾，松间采薜萝。飞行了无迹，明月送空歌。金沙滩上日，潭底见行云。祇有琴高鲤，时时或作群。春水如天上，秋潭见月中。如何列禦寇，犹欲待泠风。湖深山影碧，天净月光空。幸自无波浪，蘋花谩晚风。三周华不注，水影浸青天。不上银河去，空明击棹还。
题李溉之学士白云半閒
作者：虞集
朝代：元

山中多白云，何由到城邑。招之恐不来，欲揽遽无迹。栖檐候晨光，纳牖作秋色。用冲不为盈，常住宁若客。分张任苍松，散落还白石。日照香炉峰，月射仙掌侧。有恩封一乡，与子当共食。
题村田乐图
作者：虞集
朝代：元

尺素自是高唐物，瑩如秋水宜设色。何人画此畎亩间，二三老人若相识。茅屋萧条古树下，农务未殷牛在野。或怜鸲鸲脱笼絷，或弄狝猴笑真假。老翁政自如儿嬉，高髻襁负相扶持。古时枌社祀田祖，移馔高亭随所宜。抱瓮初来未贮酒，亦有生鹅宛延首。村优竞携乐具至，犬怪鸡惊儿拍手。拄杖出门欣见宾，杂花满庭生好春。岁时无事得如此，击壤何必非尧民。骑驴过桥殊矍铄，携具荒陂来赴约。定知张果千岁人，游戏人间共杯酌。
题村田乐图
作者：虞集
朝代：元
体裁：古风

尺素自是高唐物，莹如秋水宜设色。何人画此畎亩间，二三老人若相识。茅屋萧条古树下，农务未殷牛在野。或怜鸲鸲脱笼絷，或弄狝猴笑真假。老翁政自如儿嬉，高髻襁负相扶持。古时枌社祀田祖，移馔高亭随所宜。抱瓮初来未贮酒，亦有生鹅宛延首。村优竞携乐具至，犬怪鸡惊儿拍手。拄杖出门欣见宾，杂花满庭生好春。岁时无事得如此，击壤何必非尧民。骑驴过桥殊矍铄，携具荒陂来赴约。定知张果千岁人，游戏人间共杯酌。
题杨友直检校所藏李营丘枯木图
作者：虞集
朝代：元

老龙出海苍髯须，营丘枯木天下无。回枝屈铁堕崖雪，涧底应拾青珊瑚。明堂清庙要梁栋，朔风吹沙泽腹冻。老身不用叹迟暮，按图来求万钧重。
题柯博士画
作者：虞集
朝代：元

矶头风急潮水长，蒹葭苍苍系鱼榜。青山一发是江南，白头不归神独往。幽篁绕屋茅覆檐，木叶脱落秋满帘。买鱼沽酒待明月，定是黄州苏子瞻。子瞻文章世希有，谪向江波动星斗。夜投断岸发清啸，栖鹘惊飞怒蛟吼。图中风景偶相似，欣然挥洒春云开。子瞻应是念乡里，还化江东孤鹤来。
题柯敬仲杂画
作者：虞集
朝代：元
体裁：七言绝句

梦里江南忆旧游，明珰翠佩不胜愁。一钩纤月清如水，吹笛何人共綵舟。
题柯敬仲杂画十首
作者：虞集
朝代：元

北苑今仍在，南宫奈老何。青山解浮动，端为白云多。雨过苍苔石，云生野岸泉。幽怀春冉冉，稚子秀娟娟。铁石馀生色，冰霜作晓妍。春雷明日起，何处尚龙眠。昔过筼筜谷，钩衣石角斜。儗寻龙作杖，拾得上天槎。黄金千琐甲，雕玉六帘钩。雨送鸳鸯梦，烟笼翡翠愁。娟娟生玉润，楚楚作金声。羽扇迎风定，羊车过月明。峡口春云重，江南夜雨多。水深桃叶渡，风急《竹枝歌》。平陆苍龙起，近山生远烟。前村三万顷，明日水平田。莓苔生石路，翠竹自交加。不惜青鞋湿，临流踏白沙。昨夜采樵去，偶逢三尺枯。山人不到海，不识是珊瑚。
题柯敬仲杂画十首·其一
作者：虞集
朝代：元

北苑今仍在，南宫奈老何。青山解浮动，端为白云多。
题柯敬仲杂画十首·其七
作者：虞集
朝代：元

峡口春云重，江南夜雨多。水深桃叶渡，风急《竹枝歌》。
题柯敬仲杂画十首·其三
作者：虞集
朝代：元

铁石馀生色，冰霜作晓妍。春雷明日起，何处尚龙眠。
题柯敬仲杂画十首·其九
作者：虞集
朝代：元

莓苔生石路，翠竹自交加。不惜青鞋湿，临流踏白沙。
题柯敬仲杂画十首·其二
作者：虞集
朝代：元

雨过苍苔石，云生野岸泉。幽怀春冉冉，稚子秀娟娟。
题柯敬仲杂画十首·其五
作者：虞集
朝代：元

黄金千琐甲，雕玉六帘钩。雨送鸳鸯梦，烟笼翡翠愁。
题柯敬仲杂画十首·其八
作者：虞集
朝代：元

平陆苍龙起，近山生远烟。前村三万顷，明日水平田。
题柯敬仲杂画十首·其六
作者：虞集
朝代：元

娟娟生玉润，楚楚作金声。羽扇迎风定，羊车过月明。
题柯敬仲杂画十首·其十
作者：虞集
朝代：元

昨夜采樵去，偶逢三尺枯。山人不到海，不识是珊瑚。
题柯敬仲杂画十首·其四
作者：虞集
朝代：元

昔过筼筜谷，钩衣石角斜。儗寻龙作杖，拾得上天槎。
题柯敬仲画
作者：虞集
朝代：元

昔者老可守陵州，守居北山吾故丘。太守时来看山雨，每画纸背成沧洲。老蒲松烟色过重，挥霍阴崖交剑矛。百年离乱亡故物，敝箧江南谁复收。新图筼筜枝叶脩，使我不乐思昔侯。碧鸡祠前杜鹃叫，玉女井上丛篁幽。棠梨树高青子落，碧花翠蔓萦牵牛。扬雄无家不归老，蟏蛸蟋蟀寒相求。丹丘先生东海客，何以见我空山秋。萧条破墨作清润，残质刊落精英留。陂陁重复分细草，山石萦纡生乱流。眉山学官莫厌冷，言归故乡非远游。石田茅屋傥可得，万里欲上东吴舟。百花潭深濯新锦，持报以比珊瑚钩。
题柯敬仲画
作者：虞集
朝代：元

牵牛引蔓上棠梨，上有幽禽夜夜栖。自有秋风动疏竹，江南落月不须啼。
题梅花寒雀图
作者：虞集
朝代：元
体裁：古风

残雪晓。窗外幽禽小。春声初动苔枝袅。花落知多少。春起早。苦被东风恼。绿阴青子归来早。满径生芳草。
题欧阳原功少监家柯敬仲画
作者：虞集
朝代：元

涔阳日日水生波，翠袖黄裳晚棹过。珠树月明花婀娜，凤毛春煖锦婆娑。
题欧阳原功少监家柯敬仲画·其一
作者：虞集
朝代：元
体裁：七言绝句

涔阳日日水生波，翠袖黄裳晚棹过。珠树月明花婀娜，凤毛春暖锦婆娑。
题欧阳原功少监家柯敬仲画·其二
作者：虞集
朝代：元
体裁：七言绝句

楚宫朝雨过江潭，燕燕新来试浴蚕。庭下锦衣皆稚子，江南春色是宜男。
题欧阳文忠公祠
作者：虞集
朝代：元
体裁：七言律诗

知公难遇已当年，况复泷冈十世阡。金石旧文藏劫火，丹青遗庙祀乡贤。终身未必惭韩愈，作者谁将继马迁。鸣鸟不闻惊岁晏，长淮清颍一茫然。
题汪华玉子昂兰石·其三
作者：虞集
朝代：元
体裁：五言绝句

抱玉下天河，绕丛秋露多。天寒翠袖薄，日暮欲如何。
题汪华玉子昂兰石二首
作者：虞集
朝代：元

海内出珊瑚，枝撑碧月孤。鲛人拾翠羽，泣露得明珠。参差不可吹，纫佩寄远道。遂令如石心，岁晚永相好。
题汪华玉子昂兰石二首·其一
作者：虞集
朝代：元
体裁：五言绝句

海内出珊瑚，枝撑碧月孤。鲛人拾翠羽，泣露得明珠。
题汪华玉子昂兰石二首·其二
作者：虞集
朝代：元
体裁：五言绝句

参差不可吹，纫佩寄远道。遂令如石心，岁晚永相好。
题汪华玉所藏兰亭图
作者：虞集
朝代：元

衡茅负晴旭，有客至我门。共披会稽图，山水盛缤纷。众贤坐水次，飞觞汎沄沄。夷旷各有趣，高閒知右军。幽情付后览，陈迹感前欣。悠悠千载来，不异更旦昏。探穴问神禹，望海悲秦君。逝者皆如斯，死生固奚云。所以鼓瑟人，思从童冠群。春服沂新浴，归欤聊永言。抚卷不知老，遐思在兹文。东南极积水，日暮多浮云。
题沈肩吾县令赠行卷
作者：虞集
朝代：元
体裁：五言律诗

县庭都禁谒，秪许见诸生。接壤皆兴学，游民亦愿耕。弦歌居室迥，山水画图清。千载云岩石，能留令尹名。
题渔村图
作者：虞集
朝代：元

黄叶江南何处村，渔翁三两坐槐根。隔溪相就一烟棹，老妪具炊双瓦盆。霜前渔官未竭泽，蟹中抱黄鲤肪白。已烹甘瓠当晨餐，更撷寒蔬共萑席。垂竿何人无意来，晚风落叶何毰毸。了无得失动微念，况有兴亡生远哀。忆昔采芝有园绮，犹被留侯迫之起。莫将名姓落人间，随此横图卷秋水。
题滦阳胡氏雪溪卷
作者：虞集
朝代：元

积雪平沙阴山道，射虎残年不知老。岂识船如天上坐，翠竹为帷树为葆。昔乞镜湖苦不早，白发如丝照清潦。他年此地若相逢，应著渔蓑脱貂帽。
题画
作者：虞集
朝代：元

缉熙殿里御屏风，零落谁收百岁中。锦树总含春雨露，画桥犹是旧青红。花开陌上怀归燕，潮落江头送去鸿。何似绿波生太液，绛桃风急綵船东。
题画
作者：虞集
朝代：元
体裁：古风

连昌宫里古墙阴，积雨过春黄竹深。老树无枝交屈铁，立石有书名错金。吮毫池上写幽鸟，承恩春日风光好。当时执戟今白头，却对萧森倚秋昊。
题秋山图
作者：虞集
朝代：元

峰迥留深隐，天清袭素袍。栖身断人迹，游目送鸿毛。树挂栖厓鸷，藤悬饮子猱。龙眠石涧冷，虎撼树根牢。木客吟时共，山樵弈处遭。浮云过水尽，孤月挟霜高。羽使来三岛，胎仙舞九皋。左招玉斧饮，右揽赤松遨。空色收寥廓，虚声起绎骚。弹琴遗古散，载酒棹轻舠。遂向图中见，谁能世外逃。乘槎几月至，一泛九秋涛。
题秦虢二夫人承召游华清宫图
作者：虞集
朝代：元

贵人并鞚如轻鸿，承恩驰入华清宫。道途先不止行客，策蹇奔趋乌帽风。奚囊堕地何足拾，岂有篇章浪相及。画史当时妙墨传，光彩流动狂情急。君不见白头拾遗徒步归，明眸皓齿事皆非。朝天泥滑袖封事，高阁雨馀宫漏稀。
题简生画涧松
作者：虞集
朝代：元

简生与我皆蜀人，留滞东南凡几春。每拂齐纨作山水，使我感慨怀峨岷。如此长身两松树，满谷悲风散阴雾。雌雄如剑变为龙，鳞鬣齐成擘崖去。秘阁尝观韦偃图，苍润雄深世所无。默识形神出模画，把笔莽苍增嗟吁。玉堂宝书本同馆，官府既分难复见。摩挲新墨慰衰朽，鬓雪飘萧数开卷。昔我樵牧青城山，坐起政在双树间。当时简生若相见，应并写此听潺湲。刘郎集贤好宾客，好著幽窗对晴碧。凌灵为我哦七言，有鹤飞来破秋色。
题纳凉图
作者：虞集
朝代：元

百顷芙蓉水满堤，绮窗只在画桥西。羊车薄暮过湖曲，惊起鸳鸯不并栖。
题胡徵君器之和陶轩
作者：虞集
朝代：元

春木晨荣，秋华夕滋。流云行天，逝者如斯。柴车葛巾，曷能归来？我怀古人，徒诵其诗。有美君子，尚友先觉。靡觞不咏，无咏不属。岂无他人，孰此追躅？优哉游哉，君子之乐。吾侪小人，力绌乃休。犹可以驰，曷其停辀？卷舒无闷，入圣实优。敢以未成，窃方前修。祖德之述，尚论其世。我独何无，夙坠羁絷。闻君赞歌，祇以生愧。既曰知非，请勖馀岁。
题花鸟图
作者：虞集
朝代：元

吴中女儿颜色好，洗面看花花为悄。调朱弄粉不自施，写作窗间雪衣鸟。绿窗沈沈春昼迟，半生心事花鸟知。花残鸟去人不归，细雨梅酸愁画眉。
题著色山图
作者：虞集
朝代：元

巫山空翠湿人衣，玉笛凌虚韵转微。宋玉多情今老矣，閒云閒雨是耶非。
题著色山图
作者：虞集
朝代：元

江树重重江水深，楚王宫殿在山阴。白云窈窕生春浦，翠黛婵娟对晚岑。宋玉少时多讽咏，江淹老去倦登临。扁舟却上巴陵去，閒听孤猿月下吟。
题蒙庵为黄石谷赋
作者：虞集
朝代：元

东南有高丘，下临万家邑。汪洋浃春润，沃衍盛秋入。群山若浪波，起伏翠重袭。灵运好奇险，高平罕相及。幽人园绮间，周览度原隰。随山导清泉，积石拾层级。结庵以蒙名，果行信所执。良时一来游，朔月九交十。门当星斗高，陇卧风雨湿。一川灯火归，宾从杂车笠。登高愧能赋，腾身竦山立。
题蔡端明苏东坡墨迹后四首
作者：虞集
朝代：元

祗今谁是钱塘守，颇解湖中宿画船。晓起斗茶龙井上，花开陌上载婵娟。老却眉山长帽翁，茶烟轻飏鬓丝风。锦囊旧赐龙团在，谁为分泉落月中。三生石上旧精魂，邂逅相逢莫重论。纵有绣囊留别恨，已无明镜著啼痕。能言学得妙莲华，赢得春风对客誇。乞食衲衣浑未老，为题灵塔向金沙。
题蔡端明苏东坡墨迹后四首·其一
作者：虞集
朝代：元

祗今谁是钱塘守，颇解湖中宿画船。晓起斗茶龙井上，花开陌上载婵娟。
题蔡端明苏东坡墨迹后四首·其三
作者：虞集
朝代：元

三生石上旧精魂，邂逅相逢莫重论。纵有绣囊留别恨，已无明镜著啼痕。
题蔡端明苏东坡墨迹后四首·其二
作者：虞集
朝代：元

老却眉山长帽翁，茶烟轻飏鬓丝风。锦囊旧赐龙团在，谁为分泉落月中。
题蔡端明苏东坡墨迹后四首·其四
作者：虞集
朝代：元

能言学得妙莲华，赢得春风对客誇。乞食衲衣浑未老，为题灵塔向金沙。
题薛外史琼林台
作者：虞集
朝代：元
体裁：古风

高台积方石，琼林树交柯。晨光眩白云，夕景缠紫罗。每闻樵子唱，恐是仙人过。尘世在足下，岂能闻笑歌。过海秖骑鹤，开池还养鹅。外史政潇洒，太白乌足多。
题衮尘骝图
作者：虞集
朝代：元

骅骝食粟石每既，立仗归来汗如洗。脱羁展转聊自恣，落花尘土随身起。君不见春雷起蛰龙欠伸，雾拥云蒸九河水。
题赠叶梅野
作者：虞集
朝代：元

昔结丝绚侍帝宸，青鞋今许向江津。凭君先对梅花说，白发相看意更深。
题郑秀才隐居
作者：虞集
朝代：元

陶翁昔好菊，荒径不暇锄。素琴初无弦，名酒亦屡虚。虽有二三子，薪水不读书。凄凉千载下，高名将焉如。不如鬼谷洞，郑子乐有馀。种菊以为田，田中更为庐。善药不二价，咏觞送居诸。有子挥五弦，凉风在庭除。时来青田鹤，亦出濠梁鱼。昨者游京师，侯门曳华裾。捧檄忽一喜，翩然告归与。芳蒲采甘露，玉浆酿清醑。老父坐堂上，稚子具篮舆。晨游南山陲，暮濯清水渠。席閒抚猗兰，房中咏《关雎》。以此得高寿，何必南阳居。
题韩干画马
作者：虞集
朝代：元

韩生观马十二闲，时写一二传人间。坡翁尝来伯时宅，见此遗迹开衰颜。前行如云尘不动，后者追风绝飞鞚。昔人能事已可能，始觉赏识非虚讽。昔观秘府韩绝少，得见龙眠已惊倒。使人读诗如见画，人中岂复生坡老。五云之中天上奇，代产名驹天子骑。神明尚令后古见，莫叹韩生非画师。
题饶世英所藏孤鹤图
作者：虞集
朝代：元

海风吹月忆危巢，清夜梳翎雪堕坳。仙客不知犹是画，每听长唳向松梢。
题饶世英所藏钱舜举四季花木海棠
作者：虞集
朝代：元

睡起多情思，依稀见太真。一枝红泪湿，似忆故宫春。
题马竹所画
作者：虞集
朝代：元

老树依江岸，归舟傍钓竿。水花看晚净，风叶识天寒。雁字来千里，鱼羹付一餐。远山青可隐，日下是长安。
题马竹所画
作者：虞集
朝代：元

霜清木落江海空，一棹归来何处翁。双松千岁如铁石，为尔回薄旋天风。忆昔神龙剑所化，夕卧沧波弄明月。望中冉冉云气生，直接银河上琼阙。
题高彦敬尚书赵子昂承旨共画一轴为户部杨侍郎作
作者：虞集
朝代：元
体裁：古风

不见湖州三百年，高公尚书生古燕。西湖醉归写古木，吴兴为补幽篁妍。国朝名笔谁第一，尚书醉后妙无敌。老蛟欲起风雨来，星堕天河化为石。赵公自是真天人，独与尚书情最亲。高怀古谊两相得，惨淡酬酢皆天真。侍郎得此自京国，使我观之三叹息。今人何必非古人，沦落文章付陈迹。
题高彦敬尚书赵子昂承旨共画一轴为户部杨侍郎作
作者：虞集
朝代：元

不见湖州三百年，高公尚书生古燕。西湖醉归写古木，吴兴为补幽篁妍。国朝名笔谁第一？尚书醉后妙无敌。老蛟欲起风雨来，星堕天河化为石。赵公自是真天人，独与尚书情最亲。高怀古谊两相得，惨淡酬酢皆天真。侍郎得此自京国，使我观之三叹息。今人何必非古人，沦落文章付陈迹。
风入松
作者：虞集
朝代：元

画堂红袖倚清酣。华发不胜簪。几回晚直金銮殿，东风软、花里停骖。书诏许传宫烛，香罗初剪朝衫。御沟冰泮水挼蓝。飞燕又呢喃。重重帘幕寒犹在，凭谁寄、银字泥缄。为报先生归也，杏花春雨江南。
风入松·为莆田寿
作者：虞集
朝代：元

频年清夜肯相过。春碧卷红螺。画檐几度徘徊月，梁园迥，无复鸣珂。门外雪深三尺，窗中翠浅双蛾。旧家丹荔锦交柯。新玉紫峰驼。长安日近天涯远，行云梦、不到江波。欲度新词为寿，先生待教谁歌。
风入松·寄柯敬仲
作者：虞集
朝代：元
体裁：词

画堂红袖倚清酣。华发不胜簪。几回晚直金銮殿，东风软、花里停骖。书诏许传宫烛，轻罗初试朝衫。
御沟冰泮水挼蓝。飞燕语呢喃。重重帘幕寒犹在，凭谁寄、银字泥缄。报道先生归也，杏花春雨江南。
风入松·寄柯敬仲
作者：虞集
朝代：元

画堂红袖倚清酣，华发不胜簪。几回晚直金銮殿，东风软、花里停骖。书诏许传宫烛，轻罗初试朝衫。御沟冰泮水挼蓝。飞燕语呢喃。重重帘幕寒犹在，凭谁寄、银字泥缄。报道先生归也，杏花春雨江南。
风入松为莆田寿以上十七首村丛书用吴
作者：虞集
朝代：元

频年清夜肯相过。春碧卷红螺。画檐几度徘徊月，梁园迥，无复鸣珂。门外雪深三尺，窗中翠浅双蛾。旧家丹荔锦交柯。新玉紫峰＊。长安日近天涯远，行云梦、不到江波。欲度新词为寿，先生待教谁歌。
马图
作者：虞集
朝代：元

昔在乾淳抚蜀师，卖茶买马济时危。乡人啜茗同观画，解说前朝复有谁。
驾新郎五月中，以小疾家居，陈众仲助教言
作者：虞集
朝代：元

，病其词妙则声劣，律稳者语卑。适有友人期家人到官所而不至，赋此丹荔明如火。想江城、薰风乍透，绣帘青琐。宝篆香消初睡起，叶底流莺又过。算几度、思归未果。欲翦冰绡凭谁寄，恐腰围、渐减愁无那。临岸曲，命舟舸。凉宵冉冉银蟾度。望清辉、千里照人，雾低云＊。准拟雕梁栖飞燕，早晚新巢定妥。叹会少离多似我。留滞文园头先白，念琴心、久为芳尘锁。将旧恨，归江左。
高彦敬青山白云图
作者：虞集
朝代：元
体裁：四言诗

两崖之间，曾不容舠。白云悠悠，与山俱高。
高竹临水上
作者：虞集
朝代：元

高竹临水上，幽花在崖阴。以彼贞女姿，当此君子心。春阳不自媚，夕露忽已深。湘妃昔鼓瑟，怅望苍梧岑。
鳌峰者国史院庭中石名也伯宁御史为仆言自其先公时与诸老名胜赋诗者盖数百篇今玉堂无本而御史家具有之且曰峰所托差低盍稍崇其址乃八月五日既克如命因赋此以报且请录示旧诗补故事以传云
作者：虞集
朝代：元

视草堂前石一拳，何人移置自何年？久怜翠色连重地，故拔孤根近九天。俯仰百年承雨露，等閒千尺接云烟。故家御史遗书在，为录鳌峰旧赋篇。
鹊桥仙·寄阿里仁甫
作者：虞集
朝代：元

维舟南浦。临流不渡。踏破城南蔬圃。故人直是不相忘，把酒看、沙头鸥鹭。青云得路。兰台乌府。早晚新承恩露。轻车切莫便乘风，先报与、山翁知取。
鹊桥仙寄阿里仁甫
作者：虞集
朝代：元

维舟南浦。临流不渡。踏破城南蔬圃。故人直是不相忘，把酒看、沙头鸥鹭。青云得路。兰台乌府。早晚新承恩露。轻车切莫便乘风，先报与
黄蜀葵
作者：虞集
朝代：元

花萼立清晨，鹅黄向日新。金杯承玉露，偏醉蜀乡人。
鼓乐名山
作者：虞集
朝代：元
体裁：古风

太平和声天下作，太平去后淳风薄。后庭玉树久摧残，南苑霓裳竟寂寞。此山万古留佳名，此地万年能长乐。风清月白天籁鸣，满耳如闻奏韶濩。
龙卵
作者：虞集
朝代：元
体裁：七言律诗

入眼圆如颔下珠，也知灵物化生殊。淋漓犹带元气湿，混沌终含太极初。雨施云行待时至，海涵江育有神扶。明当一跃天池去，滂沛恩波及涸鱼。
顾玉山草堂席上寓兴
作者：行方
朝代：元
体裁：古风

春晖楼头春最早，主人宴客情更好。万斛蒲萄泻绿波，一色氍毹剪芳草。捲帘山色何冥冥，吴天半扫蛾眉青。乱云忽西起，倒压白日停。野狐啼烟道路黑，海风吹雨蛟龙腥。短歌长吁伤我情，门前溪水声泠泠。
一步一纷烦
作者：行端
朝代：元

落日照江村，
秋花艳欲燔[1]。
芒鞋遥路客，
一步一纷烦。
一步一纷烦
作者：行端
朝代：元

落日照江村，秋花艳欲燔。芒鞋遥路客，一步一纷烦。
北固山
作者：行端
朝代：元

三面鲸涛连碧天，金汤形势尚依然。山花黯黯人吹笛，江柳青青客上船。马带淮云东入浙，雁拖湘水北归燕。武侯一去孙刘死，原野几人耕墓田。
寄东屿和尚
作者：行端
朝代：元

相别于今八载馀，君匡徒众我閒居。白云流水乾坤外，终不相亲枉寄书。
寄希白藏主
作者：行端
朝代：元

青杉高簇天，仁者此安禅。双涧水回合，四山云接连。灯分红燄远，茶点白华圆。别后为谁语，宗门玄又玄。
寄无维那
作者：行端
朝代：元

从教入禅今古有，从禅入教古今无。一心三观门虽别，水满千江月自孤。
寄晦机和尚
作者：行端
朝代：元

流落似孤蓬，君西我在东。二三千里外，一十五年中。老去头毛白，寒来树叶红。所期盘石上，松月夜禅同。
山居二首
作者：行端
朝代：元

山木交柯莎满庭，马蹄且不污岩扃。篝灯对雪坐吟偈，拥裓绕泉行课经。睡少每知茶有验，病多常怪药无灵。金园一岁一牢落，谁似孤松长自青。小榻新营岩瀑西，白云无路草萋萋。月明扃户野猿啸，日晏拥衾山鸟啼。积世诗书空简蠹，累朝坟墓半锄犁。邯郸枕畔一炊黍，堪笑古今人自迷。
山居二首·其一
作者：行端
朝代：元

山木交柯莎满庭，马蹄且不污岩扃。篝灯对雪坐吟偈，拥裓绕泉行课经。睡少每知茶有验，病多常怪药无灵。金园一岁一牢落，谁似孤松长自青。
山居二首·其二
作者：行端
朝代：元

小榻新营岩瀑西，白云无路草萋萋。月明扃户野猿啸，日晏拥衾山鸟啼。积世诗书空简蠹，累朝坟墓半锄犁。邯郸枕畔一炊黍，堪笑古今人自迷。
山房自述
作者：行端
朝代：元

故园归路隔天涯，绝顶閒房且寄家。翻罢贝多山月上，一棚花影漾袈裟。
思洞庭寄承天寺觉庵老师
作者：行端
朝代：元

烟苍苍，涛茫茫，洞庭遥遥天一方。上有七十二朵之青芙蓉，下有三万六千顷之白银浆，中有美人兮佩服金鸳鸯。游龙车，鸣月珰，直与造化参翱翔。忆昔天风吹我登其堂，饮我以金茎八月之沆瀣，食我以昆丘五色之琳琅。换尔精髓，涤尔肝肠，洒然心地常清凉。非独可以眇四极轻八荒，抑且可以老万古凋三光。久不见兮空慨慷，久不见兮空慨慷！
悼灵座主
作者：行端
朝代：元

道不分年少，朝闻夕可亡。讲精文彻梵，吟好句谐唐。托质思他界，遗骸厌此方。台宗旧游在，名共白云香。
悼通灵仲
作者：行端
朝代：元

古今人所共，如电闪青天。一相不二相，千年还万年。院扃云坞竹，塔面石峰莲。因想游从旧，閒心亦怅然。
拟寒山子诗二首
作者：行端
朝代：元

人生在世有何事，日用但教心坦平。纵是金珠充屋栋，到头难免北邙行。天上日没月又出，山中叶落花还开。黄泉只见有人去，不见一人曾得回。
拟寒山子诗二首·其一
作者：行端
朝代：元

人生在世有何事，日用但教心坦平。纵是金珠充屋栋，到头难免北邙行。
拟寒山子诗二首·其二
作者：行端
朝代：元

天上日没月又出，山中叶落花还开。黄泉只见有人去，不见一人曾得回。
拟寒山子诗六首
作者：行端
朝代：元

昨日东家死，西家赙冥财。今朝西家死，东家陈奠杯。东东复西西，轮环哭哀哀。不知本真性，冥漠登泉台。木落湫水寒，千峰正岑寂。惟闻虎啸声，不见人行迹。霜露湿岩莎，月轮挂空碧。此时观此心，独坐盘陀石。山中高且寒，人罕来登陟。松摇雪珊珊，萝罥烟幂幂。岩花春不开，潭冰夏方释。住此夫何为？心源湛而寂。
拟寒山子诗六首·其一
作者：行端
朝代：元

昨日东家死，西家赙冥财。今朝西家死，东家陈奠杯。东东复西西，轮环哭哀哀。不知本真性，冥漠登泉台。
拟寒山子诗六首·其三
作者：行端
朝代：元

名利是何物，人心不自灰。荣来终有辱，乐去可无哀。富冢草还出，贫门花亦开。耕桑枉辛苦，须白鬓毛衰。
拟寒山子诗六首·其三
作者：行端
朝代：元

名利是何物，人心不自灰。荣来终有辱，乐去可无哀。富冢草还出，贫门花亦开。耕桑枉辛苦，须白鬓毛衰。偃仰千岩内，超然与世违。采芝为口食，纫槲作身衣。瀑水淋苔磴，湫云渍草扉。閒吟竺仙偈，几度历斜辉。我住在峰顶，白云常不开。窗扉沿薜荔，门径叠莓苔。山果猿偷去，岩花鹿献来。长年无一事，石上坐堆堆。
拟寒山子诗六首·其二
作者：行端
朝代：元

木落湫水寒，千峰正岑寂。惟闻虎啸声，不见人行迹。霜露湿岩莎，月轮挂空碧。此时观此心，独坐盘陀石。
拟寒山子诗六首·其五
作者：行端
朝代：元
体裁：古风

山中高且寒，人罕来登陟。松摇雪珊珊，萝罥烟幂幂。岩花春不开，潭冰夏方释。住此夫何为，心源湛而寂。
拟寒山子诗六首·其五
作者：行端
朝代：元

山中高且寒，人罕来登陟。松摇雪珊珊，萝罥烟幂幂。岩花春不开，潭冰夏方释。住此夫何为？心源湛而寂。
拟寒山子诗六首·其六
作者：行端
朝代：元

我住在峰顶，白云常不开。窗扉沿薜荔，门径叠莓苔。山果猿偷去，岩花鹿献来。长年无一事，石上坐堆堆。
拟寒山子诗六首·其四
作者：行端
朝代：元

偃仰千岩内，超然与世违。采芝为口食，纫槲作身衣。瀑水淋苔磴，湫云渍草扉。閒吟竺仙偈，几度历斜辉。
栽松
作者：行端
朝代：元

钝钁横肩雪未消，不辞艰步上岧峣。等閒种得灵根活，会看春风长绿条。
次晦机和尚韵送悟上人归径山
作者：行端
朝代：元

瓦缶固已无黄钟，雪曲岂混巴歌中。石房巉岩自丘壑，兀坐赢得閒观空。上人何从悟玄旨，了知是法非文字。高高解穷千仞巅，深深能极九渊底。岁晚相看正摇落，此身勿讶无锥卓。归去凌霄古寺间，且听松风撼乔岳。
次韵答林首座
作者：行端
朝代：元

一房閒寄长松下，残喘谁留如病何。为报南山旧玄侣，幻华光景已无多。
次韵答林首座二首·其二
作者：行端
朝代：元

祖师门户无关钥，今古谁云到者稀。兜率宫中恣游戏，对扬曾不负来机。
海翁
作者：行端
朝代：元

穷尽波澜绝一沤，馀生甘自老扁舟。四溟高卧月如昼，閒把渔蓑枕白头。
维故人别墅
作者：行端
朝代：元

门径无尘有绿苔，东风落日旧曾来。白头道者今何在，一树樱桃花自开。
草堂陵藏主火浴牙齿数珠不坏坚固尤多因为说偈三首
作者：行端
朝代：元

东西诸祖塔，曾已遍参寻。般若谩多体，涅槃惟一心。芙蕖敷觉海，薝卜绽禅林。劫火洞然后，清芬腾古今。悟了空王法，乾坤任去留。偶为双径住，倏作九莲游。月冷金台夜，风生玉沼秋。乡关楚江上，谁为话踪由。破屋孤峰顶，因思在去年。分香朝诵咒，联榻夜修禅。解脱华同绽，菩提果共圆。胡为先别去，令我独悽然。
草堂陵藏主火浴牙齿数珠不坏坚固尤多因为说偈三首·其一
作者：行端
朝代：元

东西诸祖塔，曾已遍参寻。般若谩多体，涅槃惟一心。芙蕖敷觉海，薝卜绽禅林。劫火洞然后，清芬腾古今。
草堂陵藏主火浴牙齿数珠不坏坚固尤多因为说偈三首·其三
作者：行端
朝代：元

破屋孤峰顶，因思在去年。分香朝诵咒，联榻夜修禅。解脱华同绽，菩提果共圆。胡为先别去，令我独悽然。
草堂陵藏主火浴牙齿数珠不坏坚固尤多因为说偈三首·其二
作者：行端
朝代：元

悟了空王法，乾坤任去留。偶为双径住，倏作九莲游。月冷金台夜，风生玉沼秋。乡关楚江上，谁为话踪由。
赵李倪三居士建凌霄会求赠
作者：行端
朝代：元

双径在吴浙，实为山之雄。天目如屏拥其北，钱塘似练纡其东。重峦叠巘不知几千万，但见五峰秀色崷崒摩青空。下有跋陀神龙窟，上有睹史夜摩宫。晴云暖霭生岩松，朝开暮合无终穷。祖师据此鞭麟凤，森罗万象明真宗。纳须弥兮于芥子，卷法界兮于针锋。本源自性有常分，宁须妙用求神通。俨如鹿园与鹫岭，紫金光聚人天中。说法至今犹未散，天华似雨飘空濛。
送方上人西蜀省亲
作者：行端
朝代：元

道本绝方所，随缘触处真。家乡元不远，父子即非亲。径藓粘轻策，江华拂净巾。东吴与西蜀，曾不间纤尘。
雪樵
作者：行端
朝代：元

珠霰飘飘柴在肩，且谋烧火过残年。庭前此际无人立，炉内凭谁续断烟。
静轩
作者：行端
朝代：元

六户虚凝湛不摇，从教尘世自喧嚣。阶前尽日无人到，只有閒云伴寂寥。
题水月猿图
作者：行端
朝代：元

水中明月轮，可玩不可觅。狝猴徒自狂，触破寒潭碧。
题牧牛图
作者：行端
朝代：元

谁家荒疃连平原，何处孤村带乔木。官田耕尽牛正閒，且对东风弄横玉。
题罗汉图
作者：行端
朝代：元

诸谛空来世所无，神通百变绝名模。不知何处留踪迹，却被人传作画图。
题飞鸣宿食四雁图
作者：行端
朝代：元

年去年来年复年，帛书曾达茂陵前。影连蓟北月横塞，声断江南霜满天。雨暗芦花愁夜渚，露香菰米下秋田。平生千里与万里，尘世网罗空自悬。
题飞鸣宿食雁图
作者：行端
朝代：元

年去年来无定年，中郎何处有书传。影横蓟北月连塞，声断衡阳霜满天。雨暗荻花愁晚渚，露香菰米落秋田。平生千里与万里，尘世网罗空自缠。
雙調·殿前歡碧雲深，碧雲深處路難尋。數椽茅屋和雲賃，
作者：衛立中
朝代：元

小令雲在松陰。掛雲和八尺琴，臥苔石將雲根枕，折梅蕊把雲梢沁。雲心無我，雲我無心。懶雲窩，懶雲窩裡客來多。客來時伴我閒些個，酒灶茶鍋。且停杯聽我歌，醒時節披衣坐，醉後也和衣臥。興來時玉簫綠綺，問甚麼天籟雲和？。
踏灾行
作者：袁介
朝代：元
体裁：古风

有一老翁如病起，破衲�毵瘦如鬼；晓来扶向官道傍，哀告行人乞钱米。时予奉檄离江城，邂逅一见怜其贫；倒囊赠与五升米，试问何故为穷民。老翁答言听我语，我是东乡李福五。我家无本为经商，只种官田三十亩。延祐七年三月初，卖衣买得犁与锄；朝耕暮耘受辛苦，要还私债输官租。谁知六月至七月，雨水绝无潮又竭；欲求一点半点水，却比农夫眼中血；滔滔黄浦如沟渠，农家争水如争珠；数车相接接不到，稻田一旦成沙涂。官司八月受灾状，我恐徵粮吃官棒；相随邻里去告灾，十石官粮望全放。当年隔岸分吉凶，高田尽荒低田丰；县官不见高田旱，将谓亦与低田同；文字下乡如火速，逼我将田都首伏；只因嗔我不肯首，却把我田批作熟。太平九月开旱仓，主首贫乏无可偿；男名阿孙女阿惜，逼我嫁卖陪官粮。阿孙卖与运粮户，即日不知在何处；可怜阿惜犹未笄，嫁向湖州山里去。我今年已七十奇，饥无口食寒无衣；东求西乞度残喘，无因早向黄泉归。旋言旋拭腮边泪，我忽惊惭汗沾背。老翁老翁无复言，我是今年检田吏。
上陈达卿架阁
作者：袁士元
朝代：元

金猊香透小窗纱，莲幕归来日未斜。掩却竹扉清昼静，呼童汲水更浇花。
九日后有感
作者：袁士元
朝代：元

满城风雨重阳后，客况凄然叹薄游。白酒黄花非旧日，乌巾素发是今秋。时艰开口难成笑，事往惊心转觉愁。无复山东有兄弟，雁声莫遣过南楼。
借韵咏城南书舍呈倚云楼公
作者：袁士元
朝代：元

晓倚吟窗曙色开，江头野趣亦佳哉。平芜宿鸟冲烟起，远浦春帆带雨来。閒种石田供鹤料，旋开园沼买鱼栽。读书自古城南好，择地多惭吏部才。
八声甘州·饯帅阃张仲渊外郎先福建帅府出海捕寇服功
作者：袁士元
朝代：元

又西风、吹动塞云飞，碧天倚清秋。拥长亭祖席，斜阳旗影，枫叶江头。赞画雄藩三载，莲幕更风流。愧我黄尘客，拂袂从游。记取环峰亭下，问元戎战舰，巧运机筹。共轻裘缓带，坐看瘴烟收。念平生、棱棱英气，称沙堤、近侍骤骅骝。须知道、月明千里，人在瀛洲。
北门团练贝子美
作者：袁士元
朝代：元

四野尚风尘，民生日转贫。谁知持戟士，亦有读书人。过客多怜我，深衣不称身。晚来归侍母，莫为点行频。
和元善郎中
作者：袁士元
朝代：元

水馆春将晚，凭阑静自吟。蜂粘飞絮起，鱼噞落花沈。济世身无术，邻邦贼又侵。临风搔白首，空负读书心。
和刘德彝海棠
作者：袁士元
朝代：元

主人爱花如爱珠，春风庭院如画图。搴衣曲径步花影，翩翩夜月飞长裾。海棠睡起春正美，花貌参差玉人似。主人吟赏夜不眠，直欲题诗压苏子。
和吕啬斋三教饮韵
作者：袁士元
朝代：元

我昔湖上游，怅望湖中屿。相去咫尺间，一水颇修阻。地偏禽鸟乐，春静花自吐。欲往兴复阑，佳期空侧伫。
和大章雪里送诗
作者：袁士元
朝代：元
体裁：古风

山翁卧雪寒且饥，敲门有客来送诗。诗中一字煮不得，妻儿争怒吾独奇。閒粘素壁时一见，恍若此老来茅茨。洛阳贤令久难觏，剡溪故人多别离。寒窗得此真自慰，绝胜赠我珠与玑。呼童索笔追和欲走谢，天阴地远出入愁无驴。
和嵊县梁公辅夏夜泛东湖
作者：袁士元
朝代：元

短棹乘风湖上游，湖光一鉴湛于秋。小桥夜静人横笛，古渡月明僧唤舟。鸳浦藕花初过雨，渔家灯影半临流。酒阑兴尽归来后，依旧青山绕客楼。
和松石斋寒食客中
作者：袁士元
朝代：元

王孙归未得，芳草接平芜。边报不时有，乡书绝迹无。马怜桥外洗，猿忆洞中呼。客邸又寒食，故乡天一隅。
和松石舍人秋夜不寐
作者：袁士元
朝代：元

抛书欲卧意迟迟，坐听秋声思惨悽。萤火独飞侵幔小，星河斜落压城低。牙筹历历随更转，燐鬼啾啾隔水啼。更为挑灯移近榻，与僧相对话曹溪。
和江亭纳凉
作者：袁士元
朝代：元

晚来避暑水边亭，短发萧萧凉思清。笑摘藕花娇欲语，细看鸥鸟淡忘情。月依檐转窥人近，风逐潮来拂面轻。适意不知身坐久，渔村渐见一灯明。
喜雨三十韵
作者：袁士元
朝代：元

仙术由来能致雨，诚心所感可回天。公家既尽祈禳礼，洞府宜分造化权。明处浙东虽大郡，鄞居海右乏深渊。每罹暵旱忧为甚，况历饥荒恐复然。春后一犁方欲动，田无勺水绝堪怜。木龙谩吼江头月，秧马犹沉屋角烟。病暍征夫心正折，望霓农叟眼将穿。此时奚啻千金直，民命危如一线悬。郡幕有官偏恻隐，旻天无路莫夤缘。遴才几度询诸老，荐口咸推汝独贤。闭户固辞徒至再，下车力请寖勤拳。一笺丹悃求嘉应，即喜玄机妙斡旋。众览但知惟兀兀，神飞谁识自翩翩。心香虎闼初无阻，膏泽龙宫讵敢专。蜥蜴捧符来洞口，神祇森仗立云颠。顿惊百辟争趋事，始觉群巫乃备员。电逐剑光才动处，雷轰印令未施前。天瓢乍滴终倾倒，月额初开渐复连。别院始看庭积霤，前村已见水行田。秧针被润青而秀，菜甲分甘绿且鲜。壤畈田翁惊破块，井眢灶婢喜添泉。乾禽澡羽鸣溪树，涸鲋扬鳞跃涧川。伫见桑麻还郁郁，行吟花竹正娟娟。槐边市有新鸣屐，柳下塘无久系船。已扫螟氛消毒暑，渐清燕寝饱高眠。童谣争唱升平曲，祖帐高题志喜篇。试术葛玄应敛衽，论功束皙可随肩。世人独叹重玄秘，真宰多怜一念虔。往岁作霖频复见，钜公题石久曾镌。谁知白首当今日，犹为苍生作有年。
夏日山居
作者：袁士元
朝代：元

疏帘拂拂飏南薰，睡起茶舂隔岸闻。蚕老已收松上雪，麦黄初涨陇头云。
孤梅
作者：袁士元
朝代：元

玉骨冰肌迥不群，罗浮山下几黄昏。应时桃李知谁在，月冷霜清欲断魂。
寄小溪周复礼
作者：袁士元
朝代：元

书阁閒吟祇自凭，短帘风峭酒微醒。向阳溪岸梅先白，得雨山田麦渐青。老衲倚筇林下寺，野翁待渡水边亭。寄言归隐濂溪客，新岁还来了旧经。
暮雨
作者：袁士元
朝代：元

山北寒云去复还，黄昏院落雨珊珊。数声捎入芭蕉上，不道愁人独倚阑。
水仙
作者：袁士元
朝代：元

醉阑月落金杯侧，舞倦风翻翠袖长。相对了无尘俗态，麻姑曾约过浔阳。
清平乐·赠张居仁获贼有功赐三界巡检
作者：袁士元
朝代：元

鳌波万里。群盗如蜂起。擒却四凶天使喜。特命一官入仕。世家元在兜鍪。少年胆气横秋。自此将军一步，会看谈笑封侯。
游东湖醉中歌
作者：袁士元
朝代：元

青山偃蹇不可呼，我行青山如画图。荡舟春波并山去，青山尽处横陂湖。周湖一百二十里，湖波极处山孤起。下临沧海上青天，南有浮屠抱山址。事幽兴集天风来，乘风便欲归蓬莱。忧长未释天地隘，眼阔稍觉心颜开。酒酣重踏孤舟发，此兴平生浩难遏。横山西去复清沟，屠苏巧构林岩幽。园翁剪花春在手，蟠回石磴穷雕锼。兴尽归来月犹在，盘礴解装春叆叆。呼童置酒复徘徊，明月清风如有待。临水轩窗次第开，玉山自倒非人推。吁嗟劳生快意少，故园茅屋今苍苔。明朝阴晴未可必，携手重游定何日。借我仙人九节筇，直欲拄上太白峰头立。
满庭芳·寿朵罗歹元帅
作者：袁士元
朝代：元

菊后秋深，梅边春近，江天积雨初晴。日湖南畔，光现老人星。尽道元戎公相，今朝里、福寿相仍。当华诞，黄麻诏下。万里被恩荣。生来真活佛，心田一片，宽厚和平。好贤哉乔梓，雍肃家族。顾我寒櫩书客，经年里、眼特垂青。情欢处，新词一曲，把酒祝长生。
满庭芳·寿范竹友老乡长
作者：袁士元
朝代：元

淇澳风清，渭川月朗，此时天产耆英。苍苍标格，挺出白云层。最好坚心劲节，傲多少、桃李虚情。人都道，孙枝子叶，早已肖龙形。长春，曾不老，襟怀一片，玉立冰清。喜七贤六逸，总是交朋。试听铿金戛玉，玉堂上压倒梅兄。君知否，平安信好，永耐岁寒盟。
瑞鹤仙·寿倚云楼公
作者：袁士元
朝代：元

绿阴深院宇。正帘卷华堂，午风清暑。榴花红半吐。记仙翁此夕，城南别墅。酒朋诗侣。共欢宴、瑶池容与。笑横空老鹤飞来，还入五云深处。念此闲情如许。别后蓬莱，迥隔风雨。冰纨翠缕。终不似旧眉妩。自胸中、温养金丹乐事，莫负花前尊俎。最堪欢，满眼儿孙，彩衣戏舞。
用吕啬斋和郑以文望霞屿寺韵
作者：袁士元
朝代：元

倚杖立湖曲，夕阳明远屿。隔水见招提，游兴浩难阻。轻舟荡轻波，鱼吹浪花吐。四望山意佳，推篷吟复伫。
甲子七月廿二日忽坐后闻弹鹤
作者：袁士元
朝代：元

鹤立高枝暂尔安，无情荡子弹金丸。老来还有冲霄志，莫作投林倦翮看。
简楼伯容
作者：袁士元
朝代：元

雨霁江城晚，凉生六月秋。鸟栖烟树暝，萤出水村幽。残笛鸣邻巷，严更起郡楼。故人何处在？新月柳梢头。
米贵
作者：袁士元
朝代：元

去年避寇荒农天，今年捕寇无客船。江头白米才一斗，索我三百青铜钱。
谢樊天民先生朱以仁先生谢德清见访并述怀
作者：袁士元
朝代：元

诗思蹉跎四十馀，未穷经业鬓先疏。归来自愧穷途客，枉顾多劳长者车。荷叶池塘疏雨歇，榴花庭院晚晴初。吟怀浩荡凭谁遣，几向东家借蹇驴。
贺新郎·陈架阁家盆藕间岁复开
作者：袁士元
朝代：元

淡月黄昏里，粉墙阴，盆池漾绿，藕花初吐。悄似飞来双属玉，风动翩翩素羽。漫引得、人人争睹。拍手阑干惊欲起，□怅然、并立长凝伫。思往事，意容与。当年妙选登莲署。正花开、邀朋醉赏，尚留佳句。藏白收香今六载，还我风流检府。最好□、冰姿清楚。一点炎尘曾不染，纵盘根错节仍如许。花为我，笑无语。
过高钱探子章及禅寂咏心源不值
作者：袁士元
朝代：元

载酒东湖岁已阑，拟同朋旧醉开颜。长须吟客近入郭，多病老禅才出山。霞屿寺连寒水远，月波楼锁暮云闲。停舟自对梅花酌，雪压孤篷夜未还。
送信孚中住龙翔集庆寺
作者：袁士元
朝代：元

梵王宫阙皆名山，金陵佳丽非尘寰。龙蟠凤翥气磅礴，楼台缥缈烟霞间。上人昔年住东海，两袖天香云霭霭。磐陀石上迎朝暾，潮音洞口瞻神采。寻幽近复游天童，万松径里支吟筇。寒泉迸石影清浅，高崖挂月光玲珑。祇今飞锡凌云表，妙高台上天花绕。秋风江汉动馀思，何日留衣一倾倒。
送张月卿
作者：袁士元
朝代：元

野水秋风起，孤村落日清。寸心江百折，双鬓雪千茎。村迥群乌合，天高独雁鸣。题诗送归客，远别不胜情。
送张路教
作者：袁士元
朝代：元

北风何栗烈，木落清霜飞。天高鄞水寒，客子话别离。三载县博士，官冷苦自縻。青灯坐深夜，竹屋风凄凄。齐人报及瓜，喜色浮双眉。翩然告归去，浩气不可羁。丈夫太阿剑，断玉如切泥。绿尘凝古匣，岂终韬光辉。县邑聊小试，才大当优为。天空雁影寒，日暮烟光微。行行各自励，勿叹功名迟。
送李叔易郎中之闽
作者：袁士元
朝代：元

茅檐仅隔几渔罾，五载无由识李膺。牛渚月明船久泊，龙门春煖客初登。三山果熟催征骑，四月莼香忆旧朋。奈尔相逢又相别，河梁携手复何能。
送柴养吾先生游四明山
作者：袁士元
朝代：元

春游清兴已阑珊，送子扁舟独上滩。诸老谩期花下醉，好山应待画中看。晓行嶂雾侵衣润，夜漱溪泉透齿寒。林壑夏凉宜避暑，主人瓜熟许分餐。
送沙孛丁平章孙秉彝
作者：袁士元
朝代：元

公孙年少尚轻肥，回首谁知世事非。万里荒烟迷故道，半江斜日照渔矶。帆开雨后南风正，家指天边北斗归。我亦乘桴浮海去，沙头白鸟故飞飞。
鄞之青山乃衣冠文物之地潜斋刘公实居是焉仆往岁与象山樊公天民长灯卓公宜之皆尝读书于斯暇日潜斋与吾二三子徜徉山水閒以诗酒自娱如此者十有馀年后仆回里诸公亦渐散处近云此地为郁攸所废良可叹也兹闻潜斋宅甬东去仆书舍不远因述旧怀寄之
作者：袁士元
朝代：元

弹铗归来感旧游，天涯何处话离愁。青山有分长为客，白发无情忽上头。冠盖尽随云影散，楼台近逐电光收。闻君近卜江边宅，仍许閒情共白鸥。
雨中遣怀
作者：袁士元
朝代：元

云压低檐雨未收，隔林犹听叫钩辀。诗翁惯作天涯客，滴碎空阶不解愁。
青玉案·饯李州判为鄞县监病假摄政归
作者：袁士元
朝代：元

江城十月春犹小。问解印、何须早。鄞水长官清健了。争如归去，长汀风月，依旧平分好。谪仙襟度人间少。留借无缘意频悄。近种棠阴犹草草。会看他日，腰金衣紫，五马来蓬岛。
青玉案·饯李州判为鄞县监病假摄政归
作者：袁士元
朝代：元

江城十月春犹小。问解印、何须早。＊水长官清健了。争如归去，长汀风月，依旧平分好。谪仙襟度人间少。留借无缘意频悄。近种棠阴犹草草。会看他日，腰金衣紫，五马来蓬岛。
题兰水仙墨竹
作者：袁士元
朝代：元

上林春又老，在野抱幽贞。泣露丹心重，凌波玉步轻。孤山初雪霁，三径午风清。志操浑相似，何妨共结盟。
题城西书舍次韵
作者：袁士元
朝代：元

自笑茅檐多野意，水边栽柳翠成堆。鹤因无恙老犹健，燕若有情贫亦来。曲径斜穿花影入，小池低傍竹阴开。故人有意能相访，细啜茶瓯当酒杯。
题寒江独钓图
作者：袁士元
朝代：元

堪笑江湖几钓徒，朝来相唤暮相呼。祇今风雪蒙头处，回首烟波一个无。
题慈隐庵
作者：袁士元
朝代：元

高僧以慈隐，远在石桥西。地接支郎寺，门临孝子溪。松风斜落径，竹影乱侵畦。不见中岩老，荒村独杖藜。
题水西轩和府推何德孚韵
作者：袁士元
朝代：元
体裁：七言绝句

积雨荒池水欲平，轩窗长夏有馀清。吟馀一枕沧浪梦，卧听风荷受雨声。
题西山傅庵
作者：袁士元
朝代：元

新筑茅庵仅数楹，翼然轮奂出林坰。溪头春水绕篱白，门外晓山当户青。山妓折花来供佛，老樵弛担坐听经。凭谁作赋能招隐，我欲依岩结草亭。
袁安洛雪
作者：袁安道
朝代：元
体裁：七言律诗

世界琼瑶别一般，出门半步即风寒。飞花上下山河异，卧榻中间天地宽。无过客来行迹少，作干人态此时难。立身大节当然耳，岂意清高却得官。
沙亭杂咏
作者：袁德裕
朝代：元

白沙翠树绕江村，曲水湾湾绿到门。我已廿年耽小隐，避秦何必武陵源。好雨初晴两岸风，一溪春涨泛桃红。夕阳欲坠江亭晚，卧看渔师拾钓筒。江南江北绿成烟，野水分秧上暮田。频报芷溪春雨足，荷蓑人竞策乌犍。黄鹂才唤午眠醒，閒检茶经户半扃。好是昼长天气困，朦胧烟雨暗沙亭。薰风骀荡景悠悠，几树鸣蝉白雨收。夹岸红云舟一叶，有人啖荔到湾头。菰蒲黯淡水云居，又是凉风白露馀。红树半江人晚渡，上滩齐唤买鲈鱼。江田千顷晒黄云，共说今年稔十分。合煮长鎗酿春酒，古松林下醉斜曛。著书年月等闲过，弹指光阴奈老何。水竹幽居无历日，梅花空记岁寒多。
沙亭杂咏·其一
作者：袁德裕
朝代：元

白沙翠树绕江村，曲水湾湾绿到门。我已廿年耽小隐，避秦何必武陵源。
沙亭杂咏·其七
作者：袁德裕
朝代：元

江田千顷晒黄云，共说今年稔十分。合煮长鎗酿春酒，古松林下醉斜曛。
沙亭杂咏·其三
作者：袁德裕
朝代：元

江南江北绿成烟，野水分秧上暮田。频报芷溪春雨足，荷蓑人竞策乌犍。
沙亭杂咏·其二
作者：袁德裕
朝代：元

好雨初晴两岸风，一溪春涨泛桃红。夕阳欲坠江亭晚，卧看渔师拾钓筒。
沙亭杂咏·其五
作者：袁德裕
朝代：元

薰风骀荡景悠悠，几树鸣蝉白雨收。夹岸红云舟一叶，有人啖荔到湾头。
沙亭杂咏·其八
作者：袁德裕
朝代：元

著书年月等闲过，弹指光阴奈老何。水竹幽居无历日，梅花空记岁寒多。
沙亭杂咏·其六
作者：袁德裕
朝代：元

菰蒲黯淡水云居，又是凉风白露馀。红树半江人晚渡，上滩齐唤买鲈鱼。
沙亭杂咏·其四
作者：袁德裕
朝代：元

黄鹂才唤午眠醒，閒检茶经户半扃。好是昼长天气困，朦胧烟雨暗沙亭。
答邑伯何公
作者：袁德裕
朝代：元

天南保障仗元戎，智略渊深识窦融。儿女姻娅还爱我，英雄事业不如公。閒鸥惯睡江头月，战马频嘶岭上风。百战山河终有主，伫看麟阁纪肤功。
与师言客钱唐凡三月馀师言归后作诗奉寄
作者：袁易
朝代：元

灯花犹记别时红，为报君归我亦东。岂意黄尘迷瘦马，尚淹青眼送飞鸿。群山积雪清相射，千树寒梅望欲空。何逊扬州才思减，试烦妙语唤春风。
临江仙·戏留友人
作者：袁易
朝代：元

何必渡江如去岁，载花买酒山中。赤城风月笑相逢。城中差更乐，佳客饮千钟。菊水粼粼生翠雾，蓉帘半卷西风。分明不与画图同。不妨歌此曲，君自是司空。
八声甘州
作者：袁易
朝代：元

正丹枫乱叶舞诗情，惊鸿起汀洲。对苍茫独立，江山如此，羁思悠悠。尚忆幽坊小槛，笑语月侵楼。谁遣楼心月，来照行舟。波影□云如镜，向沧浪唤酒，空阔呼鸥。纵并刀堪剪，还解剪离愁。待归来、轻讴浅醉，想旧时、张绪转风流。却说与、虹桥今夕，一片清秋。
八月一日雨后赋兼寄城中诸友
作者：袁易
朝代：元
体裁：古风

今我不乐思出游，宿酒昏昏仍懒惰。安得凉飙破烦郁，竹头抢地桐阴妥。纨扇那能脱腕挥，纱巾不觉酣眠堕。谁唤飞云起天末，政用此时持赠我。渴龙掉尾下饮江，列缺为右丰隆左。蜿蜒初若弥六合，变灭忽复成么么。长空收曀净千顷，落日著山县米笴。白衣苍狗觅虚无，孤鹜断霞明细琐。人生万事风雨散，苦欲控抟无一可。嗟予学道良已晚，阅世忘忧今亦颇。西畴䆉稏碧参差，南埭芙蓉红婀娜。聊寻清景日追逐，况复川原秋淡沱。故人城郭尚留连，何时共鼓吴淞柁？
八月一日雨后赋兼寄城中诸友
作者：袁易
朝代：元

今我不乐思出游，宿酒昏昏仍懒惰。安得凉飙破烦郁，竹头抢地桐阴妥。纨扇那能脱腕挥，纱巾不觉酣眠堕。谁唤飞云起天末？政用此时持赠我。渴龙掉尾下饮江，列缺为右丰隆左。蜿蜒初若弥六合，变灭忽复成么么。长空收曀净千顷，落日著山县米笴。白衣苍狗觅虚无，孤鹜断霞明细琐。人生万事风雨散，苦欲控抟无一可。嗟予学道良已晚，阅世忘忧今亦颇。西畴䆉稏碧参差，南埭芙蓉红婀娜。聊寻清景日追逐，况复川原秋淡沱。故人城郭尚留连，何时共鼓吴淞柁？
减字木兰花慢·销金菊
作者：袁易
朝代：元

芳钿簇簇。曾印鲛绡裙六幅。万朵天真。我是东篱富贵人。霜寒睡起。移就浅斟鸳帐底。买断秋风。判得黄金土价同。
南乡子·十月海棠盛开
作者：袁易
朝代：元

酒晕映朱唇。篱畔嫣然别是春。笑杀当时桃与李，纷纷。只作东风一窖尘。霜月夜寒新。睡起斜红懒未匀。谁道风流飞燕去，无人。更有香肌
南乡子·十月海棠盛开
作者：袁易
朝代：元

酒晕映朱唇。篱畔嫣然别是春。笑杀当时桃与李，纷纷。只作东风一窖尘。霜月夜寒新。睡起斜红懒未匀。谁道风流飞燕去，无人。更有香肌不粟身。
南柯子
作者：袁易
朝代：元

卖药韩康伯，还丹吕洞宾。相逢况有葛天民。笑杀神仙，元只在红尘。赋就甘州曲，惊回池上人。悟君那得笔如神。割我一川秋色一江云。
南柯子·再用前韵
作者：袁易
朝代：元

绿酒忘年友，黄花入幕宾。狂歌鼓腹混尧民。冷笑世间，名利细如尘。二妙真无敌，千篇转逼人。蛟龙惊避噤无神。争得呼为风雨吐为云。
南柯子·再用韵
作者：袁易
朝代：元

跌宕骑鲸客，逍遥跨鹤宾。重来休叹旧人民。擘脯倾杯，闲话海扬尘。愧乏双金赠，难酬两玉人。阳台仙女水为神。乞与空斋，孤枕梦行云。
南柯子·嘲阿骢
作者：袁易
朝代：元

玉雪娟娟秀，铅华浅浅涂。生儿何事苦怜渠。奈此绣绷珠络小于菟。转眼长过户，他年画作图。门生不用举监□。看我醉眠牛背阿骢扶。
台城路·和师言送春
作者：袁易
朝代：元
体裁：词

落红填径东风恶，贪飞燕雏归晚。听雨楼低，留春地窄，谁念闲情消减。天涯流览。正鸥渚波宽，柳汀云黯。赖有遥峰，数尖遮断送愁眼。年年春草又绿，看花人自老，遗恨天远。雁柱凝尘，鲛绡暗墨，青鬓吴霜轻点。风流渐懒。但诗恼东阳，病添中散。院落无人，绣帘和絮捲。
台城路·和师言送春
作者：袁易
朝代：元

落红填径东风恶，贪飞燕雏归晚。听雨楼低，留春地窄，谁念闲情消减。天涯漫览。正鸥渚波宽，柳汀云黯。赖有遥峰，数尖遮断送愁眼。年年春草又绿，看花人自老，遗恨天远。雁柱凝尘，鲛绡暗墨，青鬓吴霜轻点。风流渐懒。但诗恼东阳，病添中散。院落无人，绣帘和絮卷。
台城路·寿戴剡源
作者：袁易
朝代：元

湖山青倚东风外，天呈图画岚壁。窦瀑流云，溪源漱玉，人物冰壶同色。清才赋笔。卷千顷秋溟，素□飞入。笑睨西湖，断烟零雾半篙碧。贞元朝士未老，旧家供奉曲，前事休忆。芹藻官清，弦歌兴远，花底绿尊频侧。虚亭昼寂。爱晴影岧峣，翠阴狼藉。见说长生，尽从闲里得。
和师言穷居即事韵二首
作者：袁易
朝代：元

城郭烟花裹屋庐，萧然谁识范莱芜。借居种竹怜君达，筑室移山笑我愚。坐久眼看乌几绽，醉来头向墨池濡。壮心纵复都销尽，未害狂歌击唾壶。雨声连夕乱鸣檐，野色今朝稍入帘。绿树成围黄鸟度，青天欲尽白波粘。熊经懒戏愁危坐，鹊语无凭喜漫占。若话浮名身外事，画蛇无足不须添。
和师言穷居即事韵二首·其一
作者：袁易
朝代：元

城郭烟花裹屋庐，萧然谁识范莱芜。借居种竹怜君达，筑室移山笑我愚。坐久眼看乌几绽，醉来头向墨池濡。壮心纵复都销尽，未害狂歌击唾壶。
和师言穷居即事韵二首·其二
作者：袁易
朝代：元

雨声连夕乱鸣檐，野色今朝稍入帘。绿树成围黄鸟度，青天欲尽白波粘。熊经懒戏愁危坐，鹊语无凭喜漫占。若话浮名身外事，画蛇无足不须添。
因公事留驿中遂登姑苏台晚望
作者：袁易
朝代：元

古驿西风起，中含水国秋。官闲公馆静，鸟下吏人休。移簟微凉入，登台晚兴留。乱蝉当槛急，众木抱城稠。天迥抟苍鹘，山横走翠虬。虚无疑地尽，突兀并云浮。绝景嗟才窘，微吟怯语遒。烟霏生变态，鸥鹭傲冥搜。初月清如湿，残霞散不收。似乘牛渚舫，若在武昌楼。娃馆今荒草，吴官祇废丘。按图非旧迹，访古莫深愁。蘋浦渔歌断，枫根鬼唱幽。掠檐闻鹤警，照席数萤流。止舍惭昭子，投亭愧褚裒。疏顽能稍稍，漂转付悠悠。兹宇阅人久，伊谁似我俦？途穷翻一笑，鬓短耐千忧。世故从飘瓦，浮生等置邮。三更星斗落，万事入搔头。
声声慢
作者：袁易
朝代：元

宿云不卷，轻雪初销，乾坤正冱冰霜。清入萱丛，谁知春在华堂。潘与笑观戏彩，动星文、两两辉煌。堪羡处，看春枝棣花，兰秀芝芳。剩占人间家庆，甚兴高泉石，耳倦丝簧。见说瑶池，玉娥为剪霞裳。神仙有缘自得，且徒教、笙鹤翱翔。聊待我，更花前、沉醉几场。
声声慢·寿张仲实
作者：袁易
朝代：元

签芸垂砌，带草萦连，一庭生意天宽。半卷书帷，弦歌昼永人间。西泠软红自远，对森森、乔木苍寒。拈彩笔，洒云烟零乱，飞度吴山。谷雨初收时候，向魏紫屏帏，舞袖斓斑。更喜今年，浓恩为染罗襕。倾杯燕莺院宇，拥神仙、绿鬓朱颜。春似锦，驻风光、都在牡丹。
寄吴中诸友六首 其一 钱德钧
作者：袁易
朝代：元

风雨萧斋里，鸡鸣夜向晨。简编心力尽，灯火鬓毛新。馀地知游刃，何人解斲轮。烦君毋割席，漂转暂埃尘。
寄吴中诸友六首 其三 汤师言
作者：袁易
朝代：元

卓行拘常调，微官更数移。君怀同弃屣，吾道叹如丝。濩落才高世，飞腾命与时。晚成梁栋器，剩破十年迟。
寄吴中诸友六首 其二 萧子中
作者：袁易
朝代：元

并马春风陌，高歌夜雨床。遨游前梦失，漂泊此身忙。绿酒西湖色，冰肌六月凉。难招髯似戟，来对玉成行。
寄吴中诸友六首 其五 赵明仲
作者：袁易
朝代：元

共话巴山雨，曾题华步秋。儒官虽寂寞，公子是风流。即拟同吴咏，焉知效楚囚。江南新作赋，寄尔恐添愁。
寄吴中诸友六首 其六 冯景说
作者：袁易
朝代：元

之子华簪裔，箪瓢祇晏如。为郎应驻辇，延客愧无车。早托襟期合，能容礼法疏。一灯何日共？料理读残书。
寄吴中诸友六首 其四 唐希贤
作者：袁易
朝代：元

枉策招寻密，高谈谑浪俱。他乡怀楚奏，何日揽桓须。白月垂文练，青天落酒壶。看君话心事，馀子尽崎岖。
寄吴中诸友六首·钱德钧
作者：袁易
朝代：元

风雨萧斋里，鸡鸣夜向晨。简编心力尽，灯火鬓毛新。馀地知游刃，何人解斲轮。烦君毋割席，漂转暂埃尘。并马春风陌，高歌夜雨床。遨游前梦失，漂泊此身忙。绿酒西湖色，冰肌六月凉。难招髯似戟，来对玉成行。卓行拘常调，微官更数移。君怀同弃屣，吾道叹如丝。濩落才高世，飞腾命与时。晚成梁栋器，剩破十年迟。枉策招寻密，高谈谑浪俱。他乡怀楚奏，何日揽桓须。白月垂文练，青天落酒壶。看君话心事，馀子尽崎岖。共话巴山雨，曾题华步秋。儒官虽寂寞，公子是风流。即拟同吴咏，焉知效楚囚。江南新作赋，寄尔恐添愁。之子华簪裔，箪瓢祇晏如。为郎应驻辇，延客愧无车。早托襟期合，能容礼法疏。一灯何日共？料理读残书。
忆旧游·元夕雨
作者：袁易
朝代：元

记笙歌茂苑，绣锦吴歈，京样风流。夜弛金吾令，正笼纱竟陌，雾暖春柔。翠蓬阆府移下，花影一天浮。任画管催更，玉绳挂晓，犹醉西楼。回头事如梦，奈杜牧多情，难忘扬州。小雨重门闭，但檐花敲句，灯影笼愁。黛云暗锁妆镜，不是玉娥羞。怕倦客今宵，凭栏见月怀旧游。
忆旧游·元夕雨
作者：袁易
朝代：元

记笙歌茂苑，绣锦吴＊，京样风流。夜弛金吾令，正笼纱竟陌，雾暖春柔。翠蓬阆府移下，花影一天浮。任画管催更，玉绳挂晓，犹醉西楼。回头。事如梦，奈杜牧多情，难忘扬州。小雨重门闭，但帘花敲句，灯影笼愁。黛云暗锁妆镜，不是玉娥羞。怕倦客今宵，凭栏见月怀旧游。
忆秦娥·初见桃花
作者：袁易
朝代：元

春愁浅。窥人忽见桃花脸。桃花脸。轻寒初透，小窗犹掩。东风裙湿湘波＊。相逢处处如人面。如人面。刘郎老去，怕伊重见。
念奴娇
作者：袁易
朝代：元

暮云楼阁，送悠悠今古，飞鸿明灭。欹到黄芦洲乱吐，点缀微茫残雪。浅水湾埼，疏篱门径，淡抹墙腰月。灞桥清思，向人一片愁绝。堪笑滕六羞慵，三年刻楮，悭放玲珑叶。争得并刀双练带，裁出春风千靥。重按瑶华，新翻白苎，舞趁金钗节。玉龙擎重，为予飞动鳞鬣。
戏调月心
作者：袁易
朝代：元

扣门载酒可容来，怀抱相看得好开。祇恐彭宣惊女乐，后堂丝竹一时回。
摸鱼儿
作者：袁易
朝代：元

裹空蒙、冻云如墨，匆匆人在南浦。灞桥蹇步驮愁去，递与快帆轻橹。堪恨处。正短烛烧残，未刻西窗句。荒林断莽。便闲了门前，近人鸥鸟，此意向谁语。行藏事，尽道日天也悟。流萍忽散还聚。玉缸春涨葡萄绿，准拟千觞飞羽。君听取。怕越客灯宵，留滞吴箫鼓。江村夜午。来共倚寒梅，吹香弄影，璧月照琪树。
春日雪中
作者：袁易
朝代：元

萧斋听寒雨，出户霰已集。飞霙点砌销，绿苔稍沾湿。纷纷渐填委，势若包原隰。冥观阴阳妙，欲张故先歙。定知陈荄下，已有春风入。
春雨漫兴三首
作者：袁易
朝代：元

日日春阴祇欲眠，强寻南陌复东阡。犹残碧树花多少，莫惜金尊酒十千。象管乌丝题往事，玉箫锦瑟负华年。愁来祇对西山坐，卷起疏帘翠接天。江上平芜望欲迷，江边密雨细如丝。冥冥白昼飞花急，漠漠青林度鸟迟。春事又当三月暮，人生那得百年期。谁能苦惜缠头锦？唤取娇娆舞《柘枝》。积雨厌厌愁断肠，暂晴犹得见春阳。频来幽鸟当窗语，半落閒花度水香。彩笔彫零诗漫兴，金杯摇荡酒生光。悠悠心绪浑抛却，付与游丝共短长。
春雨漫兴三首·其一
作者：袁易
朝代：元

日日春阴祇欲眠，强寻南陌复东阡。犹残碧树花多少，莫惜金尊酒十千。象管乌丝题往事，玉箫锦瑟负华年。愁来祇对西山坐，卷起疏帘翠接天。
春雨漫兴三首·其三
作者：袁易
朝代：元

积雨厌厌愁断肠，暂晴犹得见春阳。频来幽鸟当窗语，半落閒花度水香。彩笔彫零诗漫兴，金杯摇荡酒生光。悠悠心绪浑抛却，付与游丝共短长。
春雨漫兴三首·其二
作者：袁易
朝代：元

江上平芜望欲迷，江边密雨细如丝。冥冥白昼飞花急，漠漠青林度鸟迟。春事又当三月暮，人生那得百年期。谁能苦惜缠头锦？唤取娇娆舞《柘枝》。
木兰花慢
作者：袁易
朝代：元

对荒台老树，云物淡，水容清。更犀尘玄谈，疏髯长啸，此地逢迎。幽并故多俊杰，看赋诗、鞍马气纵横。昼拥金狨傍柳，夜呼银甲弹筝。齐奴锦去绿芜生。歌院锁虫鸣。问斜日秋光，猩红睡魄，知为谁醒。盈盈倚墙弄色，更无言、向客最含情。折赠何人云鬓，今宵肠断西泠。
木兰花慢·喜玉田至
作者：袁易
朝代：元

渺仙游倦迹，乍玄圃，又苍梧。甚海阔天长，月梁有梦，雁足无书。泠然御风万里，喜□袍、还对紫霞裾。一自黄楼赋后，百年此乐应无。萧闲吾爱吾庐。花淡淡，竹疏疏。更岁晚生涯，薄田二顷，甘橘千株。诸君便须小住，比桑麻、杜曲我何如。不用南山射虎，相从濠上观鱼。
杭州道中书怀四首
作者：袁易
朝代：元

涉世恒多故，谋身转益迂。马周聊逆旅，阮籍岂穷途。鹭宿依船尾，枫彫落酒壶。远行憀慄意，对此不能无。白雾笼舟楫，青山失画图。往来迷咫尺，收敛忽斯须。野旷连飞鹘，江清映浴凫。还将明媚色，且复慰征途。堤柳欹招缆，汀花笑入舟。高歌凫鹄起，阔视水云流。牢落江淹恨，飘零庾信愁。都将付尊酒，短发得禁秋。忧患看飘瓦，浮沈任转蓬。题诗霜叶赤，对酒烛花红。嵇阮情何旷，陶韦意未穷。前贤负高兴，不必万人同。
杭州道中书怀四首·其一
作者：袁易
朝代：元

涉世恒多故，谋身转益迂。马周聊逆旅，阮籍岂穷途。鹭宿依船尾，枫彫落酒壶。远行憀慄意，对此不能无。
杭州道中书怀四首·其三
作者：袁易
朝代：元

堤柳欹招缆，汀花笑入舟。高歌凫鹄起，阔视水云流。牢落江淹恨，飘零庾信愁。都将付尊酒，短发得禁秋。
杭州道中书怀四首·其二
作者：袁易
朝代：元

白雾笼舟楫，青山失画图。往来迷咫尺，收敛忽斯须。野旷连飞鹘，江清映浴凫。还将明媚色，且复慰征途。
杭州道中书怀四首·其四
作者：袁易
朝代：元

忧患看飘瓦，浮沈任转蓬。题诗霜叶赤，对酒烛花红。嵇阮情何旷，陶韦意未穷。前贤负高兴，不必万人同。
正月十六日与德钧子敬翼之洎儿子震游东季博山园赋诗
作者：袁易
朝代：元

我爱山园好，芳堂隐薜萝。野云栖不去，风叶扫还多。暂憩忘城郭，长谣咏涧阿。不嫌频启钥，重过意如何？
江城子
作者：袁易
朝代：元

江云漠漠水潺潺。挂蒲帆。水云间。更有何人，得共此时间。说与红尘须左辟，明镜里，白鸥还。天风吹面雪消残。为春寒。放梅悭。咫尺吾庐，稚子候柴关。几首新诗千斛酒，人道我，转痴顽。
江城子·烂铺蜀锦写乌丝
作者：袁易
朝代：元

烂铺蜀锦写乌丝。忆倾卮。燕来时。犹记半揎，云袖见凝脂。燕子只今何处去，庭院悄，误心期。绿芜凋尽众芳迟。弄仙姿。瞰方池。堕井残妆，依约景阳妃。不比春宵常苦短，拚剪尽，烛千枝。
洞仙歌
作者：袁易
朝代：元

江枫汀树，挂寒云零乱。天阔谁填莫愁满。散玉尘千斛，装□柴门，堪笑处、天女多情恨晚。灞桥丝样柳，恰试鹅黄，笛里东风便吹断。莫话剡溪船，乘兴归来，早闲了落梅庭院。爱搀占西园做飞花，又不道春光，暗中消减。
浣溪沙
作者：袁易
朝代：元

江上芹芽短试春。去年燕子定巢频。数朝风伯但消尘。莫问孟桓谁驾御，只缘嵇吕自情亲。平生我亦不羁人。
浣溪沙
作者：袁易
朝代：元

钗燕衔将缥缈春。十分春恨入眉频。粉绵休拭镜奁尘。葱指试拈琼管怯，绣衾翻与兽炉亲。为题闺怨定愁人。
浣溪沙
作者：袁易
朝代：元

鞭罢泥牛无好春。草青空入梦中频。从今更有二分尘。我自醉眠那问客，身犹如寄更谁亲。百年同是可怜人。
浣溪沙·和勉夫四首
作者：袁易
朝代：元

一月寒阴不放春。打窗风雨太频频。竹床仰卧看承尘。客去祗残书叶乱，愁来独有酒杯亲。镜中白发不饶人。
游苏子美沧浪故园
作者：袁易
朝代：元

昊穹积长阴，寒日光炯碎。虚徐少城隅，物色入遐睇。苏侯故台沼，芜没今谁记？依依故址存，惨惨回飙厉。谷传魑魅啸，地失神灵卫。伊人百夫特，文采倾当世。立朝罹罔罗，抱影投荒裔。皂淹天马逸，鸷困秋鹰鸷。空馀意气雄，摩荡山岳锐。生存且飘泊，身后何嗟异。下泉虽冥冥，精爽不可閟。孤城千载归，秋风九皋唳。
湖上即事多怀月心之辞
作者：袁易
朝代：元

浙东山色渡江青，眼底新诗向此成。天尽云低看鹘落，日斜风细待潮生。送罢东风身是客，午窗半对紫玫瑰。家山枕上分明见，何处浓香唤梦回？
湖上即事多怀月心之辞·其一
作者：袁易
朝代：元

浙东山色渡江青，眼底新诗向此成。天尽云低看鹘落，日斜风细待潮生。
湖上即事多怀月心之辞·其二
作者：袁易
朝代：元

送罢东风身是客，午窗半对紫玫瑰。家山枕上分明见，何处浓香唤梦回？
满庭芳
作者：袁易
朝代：元

粉腻汤泉，春温湘粟，六铢初挂慵妆。烟皋露畹，异谱各传芳。月地相逢缥缈，细凝伫、玉润酥香。琼姬意，难凭木笔，写恨寄王郎。苏台双树老，当年刺史，看似寻常。梦兰如此，客不共飞觞。堪怜田家姊妹，黯憔悴、长伴蓉裳。应难比，仙姿淡雅，裙幅潇湘。
灵岩山
作者：袁易
朝代：元
体裁：古风

绪风散林薄，泄雾开岩扃。兹晨恢清穆，旷远延杳冥。九折度峻壁，微行穷绝泾。夫差昔戾止，锵锵驻和铃。华旗一以建，缤纷朝百灵。花飘磴道白，村入宫闱青。吴娃煽方处，越甲蔽长坰。千秋魂魄归，过沛涕亦零。呜呼重华后，格�何由宁。秦宫委蔓草，汉阙流寒萤。惟应金仙姿，空山屹亭亭。摩尼耀八极，象教垂千龄。
烛影摇红·同前韵
作者：袁易
朝代：元

二月江南，乱莺萦揽飞花阵。今年春苑淡如秋，疏柳闲三径。尘网么弦待整。怕离愁、琵琶话醒。牡丹犹未，杜宇休催，东君归准。赋笔才悭，故人能写兰成病。中流独自扣舷歌，空有鱼龙听。娃馆琴台路永。定何时、追随帽影。断崖歌树，蔓草平烟，凭阑俄顷。
烛影摇红·春日雨中
作者：袁易
朝代：元

日日春阴，瑞香亭下寒成阵。凤靴频误踏青期，寂寞墙阴径。翠被堆床未整。睡初酣、风篁唤醒。几多心绪，鹊语难凭，灯花无准。得酒浇愁，旧愁不去添新病。吴绫题满断肠词，歌罢何人听。宝篆香消昼永。枭馀烟、萧萧鬓影。出门长啸，白鹭双飞，清江千顷。
烛影摇红·春日雨中
作者：袁易
朝代：元
体裁：词

日日春阴，瑞香亭畔寒成阵。凤靴频误踏青期，寂寞墙阴冷。翠被堆床未整。睡初酣、风篁唤醒。几多心绪，鹊语难凭，灯花无准。得酒浇愁，旧愁不去添新病。吴绫题满断肠词，歌罢何人听。宝篆香消昼永。袅馀烟、萧萧鬓影。出门长啸，白鹭双飞，清江千顷。
登开元寺阁观浮海石佛
作者：袁易
朝代：元
体裁：古风

招提控城闉，飞阁峙千尺。白日转棼楣，朱霞覆檐隙。升高览万象，目眩潜动魄。天惊泱漭悬，地觉虚无辟。阁中两金象，奇姿斲山石。当年浮巨海，波泛来中国。未闻积水厚，能负万钧力。瞽俗昧玄津，至人示灵迹。区区拯世心，于道讵无益。危坐睨隋唐，浩劫一朝夕。槛前飞鸟逝，户外流水疾。九衢冠盖场，浮埃浩如积。车马何时閒，丹梯展良觌。
登开元寺阁观浮海石佛
作者：袁易
朝代：元

招提控城闉，飞阁峙千尺。白日转棼楣，朱霞覆檐隙。升高览万象，目眩潜动魄。天惊泱漭悬，地觉虚无辟。阁中两金象，奇姿斲山石。当年浮巨海，波泛来中国。未闻积水厚，能负万钧力。瞽俗昧玄津，至人示灵迹。区区拯世心，于道讵无益。危坐睨隋唐，浩劫一朝夕。槛前飞鸟逝，户外流水疾。九衢冠盖场，浮埃浩如积。车马何时閒？丹梯展良觌。
白海青
作者：袁易
朝代：元

渺渺东溟刷羽翰，乍随天马万人观。孤飞雪点青云破，一击秋生玉宇宽。赐予岂将追雁鹜，驱除直欲辨枭鸾。江南明月难同色，梦想瑶阶白露漙。
秋夜怀友二首
作者：袁易
朝代：元

平生故旧谁知我，潦倒襟期子略同。纵酒祇判千日醉，读书少忍十年穷。岁华晼晚欺霜鬓，物色凄凉入共桐。未用相看叹摇落，古来江汉有秋风。屋角阑干北斗垂，谁家长笛夜深吹？月流河汉天机急，秋到山川木叶知。老去潘生聊漫赋，向来宋玉不胜悲。四时代谢浑閒事，有底穷愁入两眉？
秋夜怀友二首·其一
作者：袁易
朝代：元

平生故旧谁知我，潦倒襟期子略同。纵酒祇判千日醉，读书少忍十年穷。岁华晼晚欺霜鬓，物色凄凉入共桐。未用相看叹摇落，古来江汉有秋风。
秋夜怀友二首·其二
作者：袁易
朝代：元

屋角阑干北斗垂，谁家长笛夜深吹？月流河汉天机急，秋到山川木叶知。老去潘生聊漫赋，向来宋玉不胜悲。四时代谢浑閒事，有底穷愁入两眉？
胡西轩道院竹石
作者：袁易
朝代：元

灵石起微云，高篁啸飞雨。解襟散幽寂，清心见琳宇。道人方燕坐，碧鲜照巾屦。客来但对面，庄视不得语。如观温伯雪，目击破千虑。清风何方来，泠然入窗户。群籁起虚谷，众妙会灵府。飘飖紫凤鸣，萧瑟骊虬舞。伊予堕尘网，憧憧困驰骛。神栖方外久，梦绕云卧屡。永愿继壶公，终当效巢父。
菩萨蛮·和天民赋十月海棠
作者：袁易
朝代：元

朱唇初注樱桃小。逞娇搀占东风早。似妒腊前梅。百花头上开。绛云生夜暖。卯酒醒时晚。最怕泪阑干。何须带雨看。
西江月·偏是一春憔悴
作者：袁易
朝代：元

偏是一春憔悴，被人闲赋阳台。扇遮微雨傍墙回。花信馀寒柳外。绣果未成双荔，打鸦摘尽新梅。暗占胡蝶却飞来。睡起斜阳犹在。
解连环·与金桂轩虎丘送春
作者：袁易
朝代：元

燕忙莺寂。惊千林稚绿，半湾新碧。试送目、官柳河桥，便携酒饯春，去应无迹。岸曲残英，尚勾引、行舟攀摘。茶笋香顿冷，瘦愁易感，旧游难觅。天开画图绣壁。看岚光似染，云翠疑滴。带暝色、飞入清吟，为小驻兰桡，快寻芳屐。细蹑苔阶，怕踏碎、白云狼藉。恨萧萧、暮烟细雨，又还送客。
谒金门·春睡倦
作者：袁易
朝代：元

春睡倦。自捡花枝行遍。昨日新红今日变。细＊将袖染。翠扇迎风扑面。双燕飞来还转。帘外杨花帘里燕。相逢如未见。
赠禽衍陆生
作者：袁易
朝代：元

徵士士龙之子孙，天马为胸气深厚。逸才致远谁能羁？少年气已干牛斗。尔来狼狈一缊袍，豪荡肯居狐貉后。文豹深藏雾雨濛，潜蛟终作风雷吼。相羊廛市昔倾盖，执雉定交欢握手。燕坐谈天试相语，击蛇掉尾还应首。众人乃欲攘其踰，无异醯鸡喧瓮缶。獬冠蝉弁戏推许，鼠目獐头惭老丑。嗟予退处操如蚓，分与穷猿擅林薮。虫飞蝠伏各有时，万物行藏信非偶。文章藻绘亦安用，画虎不成徒类狗。宁为牧猪隐蒲博，虽非待兔聊株守。豻袖无堪厕朝列，鹿门正可安农亩。君不见千秋麟阁诮猕猴，乌用丹青传不朽。
过长安堰
作者：袁易
朝代：元

霜落天清木叶零，我非王事亦宵征。三更灯火鱼龙动，千里星河雁鹜鸣。大舶低昂衔尾进，扁舟来往一身轻。抱关恐有高人隐，野客低头愧送迎。
送汤师言番江书院山长
作者：袁易
朝代：元

风土迢迢吴芮邑，送君还忆旧羁栖。芝山拥郭苍龙卧，番水粘云白雁低。远道故应劳梦想，一官那得限东西。野花芳草江南路，千里秋风入马蹄。
送潘鹤臞归侍母
作者：袁易
朝代：元

冉冉虞渊月，回光照我衣。萧萧大堤马，送客长鸣嘶。穷冬霜雪繁，陟冈行旅稀。子何意浩荡，归心如奋飞。王粲故乡志，江淹南浦悲。丈夫各有适，聚散焉可期。子有白头亲，天寒守重闱。蟏蛸悬牖户，知子行当归。举觞慈颜和，升轩福履绥。士生食万钟，高堂色养违。何如衡门下，菽水欢逶迤。羡子敦懿义，家声良不亏。閒居富词藻，札翰时相贻。
郊居寓目随事辄题四首
作者：袁易
朝代：元

雨洗万象出，暄和风日新。鸥声春命侣，山色暮迎人。绝江捕寒鱼，赤鲩巨莫逃。鲦鲿翻有神，腾出如银刀。把酒清江上，扁舟送夕晖。行云杯里度，白鸟镜中飞。决决堰根水，跳珠终日鸣。班荆坐忘返，中有激湍声。
郊居寓目随事辄题四首·其一
作者：袁易
朝代：元

雨洗万象出，暄和风日新。鸥声春命侣，山色暮迎人。
郊居寓目随事辄题四首·其三
作者：袁易
朝代：元

把酒清江上，扁舟送夕晖。行云杯里度，白鸟镜中飞。
郊居寓目随事辄题四首·其二
作者：袁易
朝代：元

绝江捕寒鱼，赤鲩巨莫逃。鲦鲿翻有神，腾出如银刀。
郊居寓目随事辄题四首·其四
作者：袁易
朝代：元

决决堰根水，跳珠终日鸣。班荆坐忘返，中有激湍声。
重午客中三首
作者：袁易
朝代：元

往恨湘累远，他乡楚俗同。流传存吊祭，汩没见英雄。竹叶于人绿，榴花此日红。未须嗟旅泊，吾道岂终穷。湖上冥冥雨，和愁细似尘。翠岚沾玉麈，清润逼纶巾。他日看浓抹，兹晨效浅颦。遂谙山水意，有为苦留人。令节殊方客，虚楼暮雨时。何心吟铸镜，予发欲成丝。昌歜谁浮玉，芳醪且满卮。今朝羁旅思，更用独醒为。
重午客中三首·其一
作者：袁易
朝代：元

往恨湘累远，他乡楚俗同。流传存吊祭，汩没见英雄。竹叶于人绿，榴花此日红。未须嗟旅泊，吾道岂终穷。
重午客中三首·其三
作者：袁易
朝代：元

令节殊方客，虚楼暮雨时。何心吟铸镜，予发欲成丝。昌歜谁浮玉，芳醪且满卮。今朝羁旅思，更用独醒为。
重午客中三首·其二
作者：袁易
朝代：元

湖上冥冥雨，和愁细似尘。翠岚沾玉麈，清润逼纶巾。他日看浓抹，兹晨效浅颦。遂谙山水意，有为苦留人。
陈仲渊别室
作者：袁易
朝代：元

琴中流水澜翻落，画里秋山杂沓开。更欲移床傍修竹，卧看饥鹤啄莓苔。
题扇
作者：袁易
朝代：元

飞燕惊鸿拟未真，飘飘直欲似行云。入舟山色羞眉黛，隔岸榴花避舞裙。
题画黄葵
作者：袁易
朝代：元

忆昔戎葵花下饮，金杯春滟绿鬟欹。祇今花似金杯侧，独对西风咏折枝。
风入松
作者：袁易
朝代：元

彩鳌仙乐响空明。前度凤来迎。月圆月缺年年事，是今番、特地关心。五夜重判烂醉，三分尚有馀春。玉壶寒沁一天星。车马气如云。笼纱竞逐香尘暗，笑幽人、门掩花阴。未见山中历日，梦中池草先青。
首夏村居杂兴二首
作者：袁易
朝代：元

穿径幽篁破嫩苔，绕池涨绿泼新醅。黧黄梢蝶惊还起，翠碧窥鱼去复来。绿树荆扉晚更幽，鲈鱼菰菜近堪求。故人有兴能寻我，但觅吴淞欲尽头。
首夏村居杂兴二首·其一
作者：袁易
朝代：元

穿径幽篁破嫩苔，绕池涨绿泼新醅。黧黄梢蝶惊还起，翠碧窥鱼去复来。
首夏村居杂兴二首·其二
作者：袁易
朝代：元

绿树荆扉晚更幽，鲈鱼菰菜近堪求。故人有兴能寻我，但觅吴淞欲尽头。
高阳台·鸳鸯菊
作者：袁易
朝代：元

浴水雕翎，眠纱绣羽，天然宜在沧洲。翠被馀声，凉宵陡顿惊秋。妖姿不共流年谢，带睡魂、飞上枝头。任烟波，多少凄凉，分付轻鸥。金英浓露才收。误芰荷翻雨，□梦悠悠。陶令归来，十分芳意谁酬。惜花长是招花恼，况动人、名字风流。黯销凝，添得东篱，一段闲愁。
㶟阳张节妇瓶中杏枝著花因赋
作者：袁桷
朝代：元

陶人妙合阴阳机，冻壶顷刻回芳菲。盈盈绿房缀冰蕊，玉蝶婀娜穿帷飞。佳人蓬鬓不下堂，手绣孤凤横匡床。宝刀剪缯试春色，翠袖惨澹颜无光。乌头可白珠九曲，造物深知怜不足。故应试此一枝春，点缀扶疏惊众目。君不闻天上瓢，髯龙平陆成波涛。又不闻壁间壶，两曜瞬息如跳珠。《齐谐》茫昧不可诘，炯目看朱动成碧。张氏之壶如截肪，真火鍊质千年刚。枯根借润表贞志，慎勿语怪，归荒唐。
三月十二日自殿庐归舍梨花盛开薄暮与陈汝海花下小饮
作者：袁桷
朝代：元

两人一百岁，共饮三十杯。双花夹苍桧，夭桃倚晴台。白团燕山雪，红注天台醅。振鹭拟高下，游蜂谢徘徊。昂首冠接䍦，捧心舞毰毸。残日凝馀霞，回风起轻雷。不念影寂寂，但惜光皑皑。珠衣点缀灭，粟尺弥缝裁。团团妆奁巧，宛转寒纹回。香深妒紫檀，色靓羞苍苔。幸兹艳阳盛，不以尘土摧。凡卉工后先，孤根静栽培。玩芳悟观象，撷英审抡材。輘轹青紫场，躏藉锦绣堆。高羞折腰柳，逸亚横枝梅。殷勤识花意，浩荡为我开。殿庐龙光动，琐窗驹影催。相迎复相恨，欲去还相陪。停云俨若思，落月寒如灰。当歌愿秉烛，渴吻惊耻罍。